Harri Sopanen neljäs para-pyöräilyn maailmancupin maantieajossa - Kestävyysurheilu.fi\nHarri Sopanen nousi neljänneksi parapyöräilyn maailmancupissa. Kuva: Suomen Pyöräily\nHarri Sopanen paransi suorituksiaan para-pyöräilyn maailmancupissa Italiassa, kun vuorossa oli käsipyörien H1-luokan maantieajo. Puolimatkassa Sopanen taisteli sijoista 5 - 6., mutta nousujohteinen ajo toi lopulta neljännen sijan.\n- Nyt oli huomattavasti parempaa tekemistä kuin aika-ajossa. Huomioiden kisareitti, ajoon ja tulokseen pitää olla tässä kohtaa tyytyväinen, Sopanen kommentoi tiedotteessa.\nH1-luokan kilpailua typistettiin alkuperäisestä 18,2 kilometriin, koska erittäin raskas reitti olisi tehnyt kilpailun kestosta sääntöjen valossa liian pitkän.\n- Päätös matkan lyhentämisestä tuli vain puoli tuntia ennen starttia, mutta se oli oikea ratkaisu: reitin kolmen kilometrin yhtämittainen loppunousu oli meidän vammatasolla todella kova ajaa kaksikin kertaa ylös, vaikka vastapainona oli erittäin vauhdikas, mutta tekninen laskuosuus, jossa huippunopeudet nousivat 70-80 kilometriin tunnissa, Sopanen jatkoi.\nSamaisessa H1-luokassa kilpailevan Teppo Polven päivä oli tukkoinen.\n- Kroppa lähti käyntiin vasta kisan puolivälissä. Loppunousun jälkeen ajoin niin sumussa, että vedin maalisuoraa edeltävän mutkan suoraan suoja-aitoihin. Mies on kunnossa, mutta jalkatuki vääntyi käyttökelvottomaksi. En onneksi menettänyt törmäyksessä yhtään sijaa, vaikka aikaa tärveltyi melkoisesti, Polvi kertasi kisan tapahtumia.\nPolven sijoitus oli lopulta seitsemäs.\nH3-luokan 45,5 kilometrin maantieajossa Jani Peltopuro oli 24:s . Peltopuro ajoi miltei koko kilpailun yksin ilman vetoapua.\n- Kärki meni menojaan muutaman kilometrin ajon jälkeen ja jäin taittamaan matkaa yksin kun ei löytynyt omaan vauhdinjakoon sopivia kilpakumppaneita, Peltopuro harmitteli.\nPara-pyöräilyn maailmancup jatkuu ensi viikolla Belgian Ostendessä, jossa kisataan käsipyörien aika-ajon osalta jo torstaina. Belgian osakilpailuun osallistuvat myös näkövammaisten tandempari Pauliina Hatunen – Tiina Nieminen sekä maailmancup-debyyttinsä tekevä käsipyöräilijä Janne Seppälä. Peltopuro ei kilpaile Belgiassa.\nTulokset, para-pyöräilyn maailmancup:\nH1-luokan maantieajo 18,2 km:\n1. Benjamin Fruh, Sveitsi 1:11,00\n2. Fabrizio Cornegliani, Italia 1:11,08\n3. Maxime Hordies, Belgia 1:11,08\n4. Harri Sopanen, Suomi 1:15,46\n7. Teppo Polvi, Suomi 1:21,34\nH3-luokan maantieajo 45,5 km:\n1. Jean-Francois Deberg, Belgia 1:38,31\n2. Walter Ablinger, Itävalta 1:41,07\n3. Vittoria Podesta, Italia 1:43,17\n24. Jani Peltopuro, Suomi, 1:54,43


Eestäns löytää – Kotimaa24\n19.06.2019 15:32 - Risto Voipio\nArpad Kovacs ja Oulun tuomiokapituli pääsivät odotetusti maalin ensimmäisinä, kun hallinto-oikeudet alkavat antaa päätöksiään. Oulun tuomiokapituli kiirehti antamaan ensimmäisen varoituksen edellisen piispan aikana ja uusi piispa pääsee ensimmäisenä viemään asian Korkeimpaan hallinto-oikeuteen.\nTietysti Oulun tuomiokapituli tekisi viisaasti, jos ei valittaisi KHO:een, mutta se on niiden kannanottojen vanki, joita tuomiokapitulissa ja kirkkohallituksessa ja piispojen kesken on tehty ja sen on pakko viedä asia katkeraan tappioon asti.\nKirkkohallitus laati kolmisen vuotta sitten selonteon ns. tasa-arvoiseen avioliittoon vihkimisestä ja siunaamisesta kirkollisena tapahtumana ja oli luomassa pohjaa sille, miten asia nyt makaa.\nKirkkohallitus sivuutti selvityksessään vuonna 2016 työ- ja virkamiesoikeudellisen näkökulman eli sen, miltä asia näyttää suomalaiseen oikeusjärjestelmään keskeisesti kuuluvan työntekijän oikeusturvan kannalta. Ja juuri tähän kivikkoon Oulun tuomiokapituli karahti. Ja nykyinen Oulun piispa kapituleineen ei voi ottaa uutta asentoa, jos vaikka edes tahtoisikaan.\nKirjoitin lokakuussa 2017 tälle palstalle blogin otsikolla Oulu kiirehti etulinjaan ensimmäisenä. Siinä kirjoitin mm. näin:\n”Siksi mahdollisen rangaistusseuraamuksen täytyy perustua siihen, että papilla ei kuitenkaan Suomen evankelis-luterilaisen kirkon pappina ole ollut oikeutta tehdä sitä pappisvirkaansa tai papinvirkaansa kytkeytyvän syyn perusteella ja että siinä konkreettisessa tapauksessa hän on menetellyt niin, että annettu seuraamus on aiheellinen. Tämä tuomiokapitulin pitää siis pystyä osoittamaan niin sitovasti, että hallinto-oikeudet ylintä astetta myöten siihen yhtyvät. Valitustilanteessa ovat siis vastakkain se, miten tuomiokapituli on päätöksensä osannut perustella ja miten valittaja osaa oman kantansa perustella.”\nPohjois-Suomen hallinto-oikeus väänsi Oulun tuomiokapitulille rautalangasta sen yksinkertaisen perusviestin, että työ- ja virkamiesoikeus Suomessa on lähtökohtaisesti työntekijän suojelulainsäädäntöä. Eli että työntekijän oikeusturva ja voimassa olevien sääntöjen ja määräysten oikea soveltaminen ovat palvelussuhteen oikeuksien ja velvollisuuksien törmäystilanteessa keskiössä.\nTyösuojelullinen puoli ja oikeusturva korostuu työ- ja virkamiesoikeudessa, kun on kysymys työnteko-oikeuden ja palvelussuhteen päättämisestä ja työntekijälle tulevista palvelussuhdekonfliktiin liittyvistä kielteisistä seurauksista. Irtisanomistilanteessa ja muissa vastaavissa palvelussuhteen olemassaoloon liittyvissä oikeudenkäynneissä käsitellään nimenomaan sitä yksittäistä tapausta, joka on käsiteltävänä. Ja siinä nimenomaan sitä, voiko työnantaja osoittaa, että se seuraamus, jonka antamisesta työnantaja on päättänyt, on juuri siinä yksittäisessä tapauksessa kaikki olosuhteet huomioon ottaen oikein määrätty ja mitoitettu suhteessa todistettuun tekoon ja onko siinä menetelty pilkun päälle oikein.\nMitä epäselvemmiksi ja ristikkäisemmiksi työntekijä voi osoittaa toimintaympäristöään ja velvoitteitaan ja oikeuksiaan koskevat ohjeet, sen varmemmin tuomioistuin ratkaisee asian työntekijän eduksi.\nTämä jäi aikanaan Oulun tuomiokapitulilta huomaamatta ja se jäi myös kirkkohallitukselta selvityksessään tunnistamatta. Mutta se ei jäänyt hallinto-oikeudelta huomaamatta.\nOulun tuomiokapituli on tekemänsä päätöksen vanki eikä voi muuta kuin hakea muutosta vanhoilla perusteluillaan ja ottaa vastaan mitä tulee. Kovacsin tapauksesta tulee ennakkotapaus, mutta tietysti ennakkotapaus vain muissa samanlaisissa tilanteissa.\nMutta olisihan ollut onnellisempaa toimia jo aikanaan niin, ettei ennakkotapausta olisi tarvinnut hakea.\nKiitos tästä selväntävästä ja tarpeellisesta puheenvuorosta.\nOlen sen jo muutamaan otteeseen muiden keskustelujen yhteydessä kirjoittanut, että mielestäni koommisinta tilanteessa on nimenomaan se, että Oulun tuomiokapituli lähtee hakemaan ratkaisua valittamalla korkeinpaan hallinto-oikeuteen.\nPohjois-Suomen hallinto-oikeuden perustelussa oli selkeästi kuvattu, että tuomiokapituli voisi antaa varoituksen, jos kirkkojärjestyksessä olisi kielto vihkiä samaa sukupuolta olevan parin. Ja koska kirkkojärjestys on kirkon itsensä ylläpitämä asetus, helpoin keino tehdä varoituksista laillisia olisi muuttaa kirkkojärjestystä.\nSen sijaan että kirkko laittaisi omat asetuksensa kuntoon, se pyytää korkeinta hallinto-oikeutta tulkitsemaan niitä läpi sormien. KHO ei pysty lisäämään kirkkojärjestyksen vihkiparin sukupuolia vaatimukseksi kirkolliselle vihkimiselle. Kirkko pystyy.\nSe, että näin epätoivoiseen valitukseen päädytään, kuvastaa sitä miten suurissa ongelmissa kirkon päätöksenteko on. Koska omia sääntöjä ei pystytä muuttamaan, pyydetään ulkopuolista tuomioistuinta tulkitsemaan niitä eri tavalla. Ihmettelen millä perusteella KHO pystyisi lukemaan kirkkojärjestyksestä jotain sellaista, mitä kirkko ei ole sinne kirjoittanut.\nJuuri tämä esiin nostamasi seikka hallinto-oikeuden päätöksessä ontuu ja tämän seikan on myös äänestyksessä vähemmistöön jäänyt oikeuden jäsen otti omassa kannanotossaan esiin. Kyse ei ole eduskunnan ja kirkolliskokouksen päätösten aikajärjestyksestä. Kirkon kanta avioliitosta ei muuttunut vuonna 2017 epäselväksi.\nEpäselvyys liittyy siihen voidaanko yksittäistä pastoria rangaista hänen toimiessa vastoin esimiesten ohjeita, kun kielto ei ilmene kirkkojärjestyksestä.\n> Epäselvyys liittyy siihen voidaanko yksittäistä pastoria rangaista hänen toimiessa vastoin esimiesten ohjeita, kun kielto ei ilmene kirkkojärjestyksestä.\nOlen tästä asiasta täsmälleen samaa mieltä. Nykyisen oikeustilan epäselvyys liittyy mielestäni juurikin tuohon seikkaan. Kirkkojärjestys asettaa vihkimisen edellytyksiksi kirkon jäsenyyden ja rippikoulun käymisen, mutta ei vihkiparin sukupuolia.\nVirkamiesoikeudellisesti on ongelmallista rangaista virkamiestä tilanteessa, jossa oikeustila on epäselvä ja rangaistuksen perusteita on vaikea löytää lainsäädännöstä.\nRatiosta kuullun mukaan Oulun Hiippakunnan Tuomiokapitulin nopeasti tehdyn päätöksen perusteena ja takana muutoksenhaussa oli seuraavan kollegion kokouksen, ehkä siunauksella, määrätty ajankohta elokuulle, jolloin se on valitusajan tavoittamattomissa. En tiedä vaikuttivatko lomat ja muut mukavat harkintaan.\nHetken katsomisella olisi varmasti löytynyt aika katsoa Piispojen yhteistä näkemystä kuin myös informoida kunkin Piispan alueella olevia kirkolliskokouksen edustajia.\nTätä ei kuitenkaan haluttu tehdä vaan päädyttiin malliin missä asiaa halutaan vatvoa vanhaan tyyliin, ja missä Piispat pitävät kirkolliskokousta selkänojanaan.\nNäin kovin totta on asia; rukoillaan yhdessä ja kanssa, mutta ei puolesta. Löytyyköhän slougani Pridekulkueesta?\nSelkänoja·asia ehkä kaipaa selvennystä.\nJokaisessa Kapitulissa toimii asessori jolla on lainopillista lukutaitoa. Näin on mahdotonta huomata ettei Kapituleissa olisi ollut näkemystä mihin valtukset johtavat.\nKuitenkin Piispat ovat edeltävissä kirkolliskokousten istunnoissa olleet kovin hiljaa kun asiana on ollut samanarvoinen Ihmisten kohtelu Eduskunnan muutettua asiaa.\nNäin vaitiololla on hidastettu vääjäämättömästi edessä olevaa totuuden aikaa siinä voidaanko Ihmisiä kohdella samanarvottomasti yhden aviolain puitteissa. Onko edellinen sitten asiallista viranhoitoa vaikka sitten erilaisten intohimojen takia, sitä en tiedä mutta karseeta on.\nMieleeni nousi kaksi kysymystä.\n1. Oikeuden käymisen jatkaminen merkitsee lisää kustannuksia. Kuuluneeko tämä niihin tapauksiin, joissa hävinnyt osapuoli maksaa kaiken?\n2. Tulevaisuuteen voi aina kuvitella lisää pilviä. Onko (suomalaisen mentaliteetin tuntien) periaatteessa mahdollista, että jos pattitilanne kirkollisessa lainsäädännöstä jatkuu nykyisellään, joku samasukupuolinen pari, joka täyttää kirkkolainsäädännön nykyisen kirjaimen (rippikoulun käynyt, kirkon jäsen) haastaa esim. tasa-arvoperustein oikeuteen jonkun yksipappisen seurakunnan kirkkoherran, joka on vihkinyt ja/tai ilmoittaa vihkivänsä avioliittoon muita samat ehdot täyttäviä kuulutuspareja paitsi heidät. Miten siis Avioliittolain sanamuoto “kirkollisen vihkimisen saa toimittaa” tulkittaisiin sen joutuessa törmäykseen seurakuntalaisten tasapuolisen kohtelun tai sukupuoleen kohdistuvan syrjinnän kanssa?\nKohtaan 1. Hallinto-oikeuksissa kulut ovat varsin maltillisia verrattuna käräjä/hovi/korkein oikeus -polkuun. Tässä casessa Oulun kapituli tuomittiin maksamaan valittaneen papin oikeudenkäyntikulut noin 5000 €. Kulut muodostuvat käytännössä ulkoisen lakimiehen kirjallisista lausunnoista. Kapituli voi käyttää myös omaa lakimiestään, jolloin mahdollinen kustannus on vain vastapuolen lakimiehen kulut (jos siis kapituli odotetusti häviää myös KHO:ssa). Voitaneen olettaa, että tällöin kulut ovat enimmillään suuruusluokkaa 10 000 – 15 000 €. Kuten toisaalla somessa huomautettiin, niin hallintolainkäyttölain mukaan yksityishenkilölle ei voida tuomita maksettavaksi julkisen tahon kuluja ellei valitus ole ilmeisen aiheeton. Tässä tapauksessa KHO:ssa valittaja on kapituli, joten yksityishenkilön osalta valitus ei voine edes olla ilmeisen aiheeton.\n1. Kuten kaima totesi, hallinto-oikeudessa yksityishenkilö joutuu korvaamaan vastapuolena olevan julkisyhteisön oikeudenkäyntikulut vain jos hän suorastaan väärinkäyttää oikeusturvakeinoja. Pääsääntöisesti kukin korvaa omat kulunsa. Yksityishenkilön kuluja voidaan tuomita korvattavaksi jos hänen olisi kohtuutonta maksaa ne itse. Näin esimerkiksi silloin kun oikeudenkäynti johtuu viranomaisen tekemästä virheestä.\n2. Tasa-arvolaki kieltää sukupuoleen tai seksuaaliseen suuntautumiseen liittyvän syrjinnän viranomaistoiminnassa ja toisaalta tasa-arvolakia ei sovelleta kirkon uskonnonharjoittamiseen liittyvään toimintaan. Vihkiminen on viranomaistoimi ja siihen liittyvä jumalanpalvelu uskonnonharjoitusta, joten ainakin periaatteessa asiassa ollaan harmaalla alueella. Itse arvioin riskin pienemmäksi kuin nyt käsillä olevassa oikeustapauksessa, mutta toisaalta syrjinnän osalta puhutaan helposti rikoslain piiriin kuuluvasta asiasta. Työntekijälle tuleva merkintä rikosrekisteriin olisi huomattavasti vakavampi rangaistus kuin hallinto-oikeuden kumoama lainvastainen päätös.\nLapuan kapituli ei vuonna 2004 valittanut, kun HaO kumosi kapitulin päätöksen pitää parisuhteensa rekisteröinyttä pappia kelvottomana kappalaiseksi. Muistaakseni yhtenä syynä mainittiin, ettei haluttu lopullista ratkaisua KHOlta tms. Jukka Keskitalo muistanee, koska hoiti tuota keissiä asessorina Lapualla silloin.\nLapuan kapitulin päätös pitää pappia kelvottomana kappalaisena oli jyrkässä ristiriidassa voimassa olevaan lainsäädäntöön ja olisi ollut poikkeuksellisen typerää valittaa siitä korkeimpaan hallinto-oikeuteen.\nRekisteröity parisuhde oli tuolloin yhteiskunnan laillinen instituutio. Lähtökohtaisesti ihmiselle ei voi tulla sanktiota siitä, että hän ryhtyy lailliseen instituutioon. Pidän käsittämättömänä ettei Lapuan hiippakunnassa tätä ymmärretty vaikka tuomiokapitulissa on lainoppinut jäsen paikalla.\nKoska rekisteröity parisuhde on laissa säädetty instituutio, kelpaamattomuus kappalaiseksi olisi myös pitänyt säätää lain tasoisessa oikeusnormissa. Kirkkolaista ei löydy pykälää siitä, että rekisteröidyssä parisuhteessa elävä ei ole kelvollinen kirkon virkoihin.\nLisään tähän ketjuun viekä kommentin, jonka kirjoitin toisen blogin keskusteluun. Siinä koetan kiteyttää, mikä Pohjois-Suomen hallinto-oikeuden ratkaisussa minun nähdäkseni on olennaisinta:\nPitää vielä muistaa, mitä hallinto-oikeuden päätöksessä sanotaan. Siinä sanotaan näin: “Asian edellä todettuun epäselvään ja sääntelemättömään tilaan nähden hallinto-oikeus katsoo, ettei valittaja (siis Kovacs) ole toiminut kirkkolain 5 luvun 3 §:n 3 momentissa tarkoitetulla tavalla vastoin pappisviran velvollisuuksia ja pappislupausta vihkiessään samaa sukupuolta olevan parin avioliittoon Oulussa 5.8.2017. Tämän vuoksi tuomiokapituli ei ole voinut antaa hänelle kirjallista varoitusta. Tuomiokapitulin päätökset ovat lainvastaisia ja ne on kumottava”\nHallinto-oikeus siis katsoi, että juuri asian epäselvä ja sääntelemätön tila johti siihen, ettei Kovacsille voitu antaa varoitusta. Hallinto-oikeus ei ottanut kantaa siihen, mikä kirkon kanta on tai ei ole samaa sukupuolta olevien vihkimiseen vaan siihen, että kun sille esitetyn selvityksen mukaan asiaintila oli epäselvä, Kovacsin ei voinut katsoa siinä yhdessä 5.8. 2017 vihkimistoimituksessa toimineen kirkkolain ko. pykälän tarkoittamalla tavalla vastoin virkavelvollisuuttaan ja pappislupaustaan. Kaikki tätä pitemmälle vievät tulkinnat hallinto-oikeuden päätöksestä ovat lähinnä kirkollista viihdettä eivätkä juridiikkaa.\nMissään kohtaa mikään oikeusaste ei ole päättänyt, ei päätä eikä tule päättämään sitä, mikä on kirkon oppi. Jos ei kirkko osaa siitä päättää, sitten oppi jää epäselväksi. Mutta tuomioistuin ei voi olla ratkaisematta sen käsiteltäväksi tullutta oikeusjuttua, vaan sen on juridinen kiista ratkaistava. Ja kirkon omaa epäselvyyttä ei voi kaataa kirkon työntekijän niskaan ja hänen kärsittäväkseen.\nMiten olisi käynyt, jos Kovacs olisi vihkinyt homoparin kymmenen vuotta sitten? Siis jos lain tulkinta olisi ollut johdonmukainen, oltaissinko päädytty samaan tulokseen kuin nyt. Kirkossahan kai oli yhtä “epäselvä” tilanne vihittävien sukupuolen suhteen silloin kuin nytkin, jos siis tahdomme, ajatella, että se on epäselvä (mitä se esim. minusta ei ole koskaan ollut).\nTilanne oli kokonaan toinen 10 vuotta sitten, koska avioliittolain mukaan vihittävien piti olla eri sukupuolta. Vihkiminen ei olisi tuolloin johtanut avioliittoon. Nyt papin suorittamassa samaa sukupuolta olevien vihkitoimituksessa syntyy avioliittolain mukainen avioliitto kaikkine oikeusvaikutuksineen, oikeuksineen ja velvollisuuksineen eli vihkiminen on pätevä ja papin vihkimä avioliitto voidaan lopettaa vain tuomioistuimen tuomitsemalla avioerolla.\nOk, kiitos, ymmärrä. Siis muutos “maailmassa” synnyti muutospaineen kirkkoonkin.\nTarkkaan ottaen asia on moniulotteisempi. Avioliitto on yhteiskunnallinen oikeussuhde ja toisaalta myös uskonnollinen käsite. Uskonnollisilla yhteisöillä on avioliittokäsityksiä, jotka poikkeavat monin kohdin toisistaan ja yhteiskunnan avioliittokäsityksistä. Suomessa – toisin kuin useissa muissa maissa – valtio tunnustaa mm. Suomen ev. – lut. kirkon kirkollisella vihkimyksellä vihityn avioliiton lailliseksi avioliitoksi, kun se solmitaan avioliittolain mukaan. Sen, milloin ja millä edellytyksillä avioliitto on voimassa, määrittelee valtio eikä kirkko, kirkot tai uskonnolliset yhdyskunnat. Vain valtion tuomioistuin voi lopettaa avioliiton avioerolla. Kirkollisestikin vihitty avioliitto päättyy valtion tuomioistuimen päätöksellä ilman että kirkolla on siinä roolia. Kirkollinen tai kristillinen avioliitto ei ole juridinen käsite. Kirkollisesti vihitty avioliitto sen sijaan on ja se on yhteiskunnallinen oikeussuhde.\nOk, vaivaan vielä, jos sopii . Mitä jos joku Vapaakirkon tai Helluntaikirkon pastori jolla on vihkioikeus teksisi saman kuin Kovacs ja mentäisiin oikeuteen, olisiko lopputulos sama kuin nyt?\nVapaakirkon ja muiden uskonnollisten yhdyskuntien – ei siis ev.-lut. kirkon – vihkijöitä koskee Laki vihkimisoikeudesta. Vihkimisoikeuden myöntää maistraatti asianomaisen henkilön tai uskonnollisen yhdyskunnan hakemuksesta. Maistraatti voi myös ottaa vihkimisoikeuden pois vihkijän itsensä tai asianomaisen uskonnollisen yhdyskunnan pyynnöstä tai jos vihkimioikeutta käytetään väärin. Maistraatti voi antaa myös huomautuksen väärin toimineelle vihkijälle. Jos uskonnollisen yhdyskunnan vihkijä on työsopimussuhteessa (virkasuhteessa hän ei siis voi olla), hänen velvollisuuksiaan uskonnollista yhdyskuntaa kohtaan arvioidaan työsopimuslain valossa ja suhteessa työsopimukseen. Jos vihkijä rikkoo työsuhteensa ehtoja suhteessa uskonnolliseen yhdyskuntaansa, uskonnollinen yhdyskunta voi pyytää maistraattia peruuttamaan vihkimisoikeuden. Uskonnollinen yhdyskunta voi tietysti antaa huomautuksen väärin toimineelle vihkijälle, mutta sellaisesta huomautuksesta ei voi valittaa mihinkään. Yhdyskunta voi myös ryhtyä irtisanomaan vihkijänsä työsopimussuhteen jos siihen löytyy perusteita ja siitä voidaan riidellä käräjäoikeudessa. Varoituksesta ei työsuhteessa voi erikseen valittaa vaan siitä riidellään osana työsopimuksen irtisanomista koskevaa oikeudenkäyntiä. Uskonnollisen yhdyskunnan vihkijän toimittama avioliittoon vihkiminen on kuitenkin pätevä ja avioliitto syntyy, jos sen avioliittolain mukaiset edellytykset ovat kunnossa, siitäkin huolimatta, vaikka hän olisi vihkinyt avioliittoon vastoin uskonnollisen yhdyskunnan sisäisiä vihkimyksen edellytyksiä.\nVoipio. “Uskonnollisen yhdyskunnan vihkijän toimittama avioliittoon vihkiminen on kuitenkin pätevä ja avioliitto syntyy, jos sen avioliittolain mukaiset edellytykset ovat kunnossa, siitäkin huolimatta, vaikka hän olisi vihkinyt avioliittoon vastoin uskonnollisen yhdyskunnan sisäisiä vihkimyksen edellytyksiä”. Kiitos selventävistä näkökohdista. Siis joku Vapaakirkon tai Helluntaikirkonkin passtori saattaisi tehdä saman kuin Kovacs.\nUseampi uskonnollinen yhdyskunta on kirjannut avioliittokäsityksensä sääntöihinsä 1.3.2017 voimaan astuneen avioliittolain yhteydessä. Tässä muutama esimerkki.\nVapaakirkon yhdyskuntajärjestyksen pykälä 49 sanoo: ”Avioliittoon vihkiminen on toimitettava Vapaakirkon perinteen edellyttämällä tavalla miehen ja naisen välillä.” Jos vapaakirkon pappi vihkisi homoparin, kirkko voisi kohdistaa häneen kurinpitotoimia kirkon yhdyskuntajärjestyksen rikkomisesta.\nItämerensuomalaiseen mytologiaan nojaava Karhun kansa on tehnyt päätöksen vihkiä samaa sukupuolta olevia pareja.\nMikko Nieminen on asian ytimessä. Vapaakirkon vihkimysoikeutettu henkilö voi vihkiä myös samaa sukupuolta olevan parin eli vihkiminen ei ole mitätön. Mutta hän on selvästi rikkonut yhdyskunnan yksiselitteistä normia vastaan. Vihkijän ura siinä tehtävässä on lyhyt, koska sillä perusteella hänen vihkimisoikeutensa voidaan peruuttaa ja mahdollinen työsuhde voi olla katkolla myös.\nMutta Karhun Kansan vihkijää ei saa siitä asemastaan pois sillä perusteella, että on vihkinyt samaa sukupuolta olevan parin.\nNieminen ja Voipio, vielä kiitos tämän asian selittämisestä.\nEi olisi voinut vihkiä, koska avioliittolain muutos tuli voimaan vasta 2017. Kymmenen vuotta sitten kirkko selvitteli sitä, miten suhtautua parisuhdelain perusteella parisuhteensa virallistaneisiin.


Miksi hakkerit rakastavat sekoittamista sosiaalisen median tileihin? Se johtuu siitä, että se on paikka, jossa ihmiset rakastavat puhua ja paljastaa paljon tietoa itsestään. Sosiaalisen median alustoja käytetään myös yhteydenpitoon moniin muihin tileihin, mukaan lukien rahoitukseen liittyvät tilit, joiden pitäisi olla hyvin yksityisiä. Hakkerit rakastavat näiden tilien varastamista, koska he saavat paljon etuja yhdestä verkkorikollisuudesta. Kun he ovat varastaneet tilin, he voivat hallita sitä haluamallaan tavalla, ja he voivat myös löytää paljon henkilökohtaisia tietoja käyttäjästä.\nKun tietoverkkorikollisuudet ovat yleistyneet sosiaalisessa mediassa, on vain tärkeämpää suojata online-yksityisyyttäsi näitä alustoja käytettäessä. Muista, että elämästäsi jakaminen ystävien kanssa verkossa on hyvää, mutta sinun ei pitäisi mennä yli laidan. Tässä on 5 yksinkertaista vaihetta suojata online-yksityisyyttäsi sosiaalisen median alustoilla:\n1 1. Ole varma, että valitset online-ystäväsi huolellisesti\n2 2. Älä yhdistä sosiaalista mediaasi muihin tileihin\n3 3. Älä jaa tietoja, joita myöhemmin pahoittelet\n4 4. Älä seuraa vain sosiaalisten verkostojen linkkejä\n5 5. Muuta tietosuoja-asetuksiasi\n1. Ole varma, että valitset online-ystäväsi huolellisesti\nSosiaalisen median, kuten Facebook, kanssa, kun sinun on hyväksyttävä ystäväpyynnöt, jos haluat saada lisää ystäviä, voit keksiä erilaisia ihmisiä, jotka haluavat olla Facebook-ystäviäsi. Asia on, etteivät kaikki nämä ihmiset saatat tietää. Joskus jopa muukalaiset ja vaeltajat haluavat olla ystäviäsi vain katsomaan Facebook-syötettä. Viisaiden sanat ovat seuraavat: sinun tulisi valita online-ystäväsi huolellisesti. Jos et tiedä heistä mitään, on parempi olla hyväksymättä heitä sosiaalisen median ystävinä, koska heillä voi olla paha tarkoitus, kun he ystävystyvät sinuun sosiaalisessa mediassa.\n2. Älä yhdistä sosiaalista mediaasi muihin tileihin\nNykyään monet verkkosivustot tarjoavat mukavuuden käyttää erilaisia online-tilejä yhdistämällä ne vain sosiaalisen median tileihisi. Jos esimerkiksi löydät uuden verkkosivuston ja tällainen verkkosivusto vaatii kirjautumista, voit kirjautua verkkosivustoon yksinkertaisesti muodostamalla yhteyden sosiaalisen median tiliisi. Sinun ei tarvitse tehdä tätä manuaalisesti. Jos kuitenkin siirryt tälle reitille kirjautuessasi kyseisiin verkkosivustoihin, paljastat paljon henkilökohtaisia tietojasi näille verkkosivustoille, minkä vuoksi sinun ei pitäisi yhdistää sosiaalisen median tilejäsi muihin tileihin. On parempi, että kirjaudut manuaalisesti, jos olet huolestunut online-yksityisyydestäsi.\n3. Älä jaa tietoja, joita myöhemmin pahoittelet\nOletko koskaan kuullut siitä, että Internet on pysyvä tietoarkisto? Mitä tahansa lataat Internetiin, se pysyy siellä ikuisesti. Joten varmista, että et jaa jotain, jota saatat myöhemmin katkaista. Jos rakastat esimerkiksi valokuvien jakamista ystävien kanssa Instagramissa, varmista, ettet jaa “vahingossa” yksityisiä valokuvia siellä. Sen lisäksi, että se vaarantaa yksityisyytesi verkossa, se voi myös olla mahdollisuus pilata online-maineesi myöhemmin. Voit jakaa jotain jakamisen arvoista, mutta älä unohda olla menemättä sen yli.\n4. Älä seuraa vain sosiaalisten verkostojen linkkejä\nJoskus ystäväsi jakavat viestin, joka sisältää linkkejä kolmansien osapuolien verkkosivustoille. Tämän tyyppisten tavaroiden asia on, että sinun on oltava tietoinen näiden linkkien turvallisuudesta. Tällaiset linkit voivat joskus johtaa mahdollisesti vaarallisiin verkkosivustoihin tai jopa tietokalastelusivustoihin. Ole tietoinen jokaisesta linkistä, jota napsautat sosiaalisessa mediassa, koska jos et ole varovainen, se saattaa paljastaa online-tietosuojasi. Sen mukaan, ketä seuraat sosiaalisessa mediassa, sekä sosiaalisen median ystäviäsi, saat erilaisia linkkejä heidän viesteihinsä, mikä edellyttää valintaa napsauttamalla vain luotettavien verkkosivustojen linkkejä.\n5. Muuta tietosuoja-asetuksiasi\nUseimpien sosiaalisen median verkkojen avulla voit muuttaa yksityisyysasetuksiasi ja hallita tapaa, jolla käytät niitä. Joten tämä on ominaisuus, jota sinun tulisi käyttää paljon, koska haluat varmistaa, että käytät alustaa yksityisesti. Voit valita kenen kanssa jaat viestisi tai kuka voi nähdä kaikki tietosi sosiaalisessa mediassa. Voit myös valita, haluatko sosiaalisen median tilisi näkyvän hakukoneessa vai ei. Nämä asetukset ovat arvokkaita pitämään sosiaalisen median tilisi niin yksityisinä kuin haluat niiden olevan.\nNämä ovat 5 yksinkertaista vaihetta suojata online-yksityisyyttäsi sosiaalisen median alustoilla. Käyttämättä tarvittavaa lähestymistapaa pitääksesi sosiaalisen median tilisi yksityisenä, häikäilemättömät ihmiset voivat helposti paljastaa todellisen henkilöllisyytesi verkossa ja käyttää näitä tietoja omiin etuihinsa. Koska sosiaalisen median alustoilla pyritään jakamaan henkilökohtainen tarinasi, sinun on oltava varovaisempi pitämällä se yksityisenä puolestasi. Muista, että sinun on suojattava online-tietoturvasi ja yksityisyytesi aina, myös silloin, kun käytät sosiaalisen median verkkoja.


Aamuruuhkiin tulossa uusi sakkorysä – kärähtämisestä voi seurata 1 000 euron sakot | Yle Uutiset | yle.fi\nAamuruuhkiin tulossa uusi sakkorysä – kärähtämisestä voi seurata 1 000 euron sakot\nKesäkuun alussa voimaan astuva uusi tieliikennelaki velvoittaa autoilijaa olemaan entistä varovaisempi lähestyessään suojatietä.\n23.4.2020 klo 10.53päivitetty 23.4.2020 klo 12.37\nUuden tieliikennelain tarkoitus on parantaa jalankulkijan turvallisuutta. Petri Kivimäki / Yle\nJaa artikkeli Facebookissa5760\nUusi tieliikennelaki selkeyttää tieliikennelain sääntöä, joka on velvoittanut autoilijan pysähtymään suojatien eteen pysähtyneen ajoneuvon viereen.\nKun samaan suuntaan kulkee kaksi ajokaistaa vierekkäin, on sääntöä ollut helppo noudattaa.\nKun ajoneuvo on pysähtynyt suojatien eteen, on myös viereen tulevan ajoneuvon pysähdyttävä ennen suojatietä. Tämä sääntö ei uudessa tieliikennelaissa muutu. Laura Merikalla/Yle\nEpäselvä on kuitenkin ollut tilanne, jossa tiellä kulkee ajokaista molempiin suuntiin.\nTyypillinen tapaus on, kun vastaantulevalla kaistalla ajoneuvo on tullut risteysalueelta suojatien yli, mutta joutunutkin heti suojatien ylittämisen jälkeen pysäyttämään esimerkiksi liikenneruuhkan takia. Tällöin auto on jäänyt viereisellä kaistalla olevan autoilijan näkökulmasta suojatien eteen, vaikka todellisuudessa auto menossa suojatieltä pois päin.\nNykyistä tieliikennelakia tulkitessaan ajoneuvon kuljettaja ei ole ollut varma, pitääkö ajoneuvon tässä tapauksessa pysähtyä vai ei. 1.6.2020 voimaantuleva uusi tieliikennelaki selventää asian, kuten alla oleva kuva osoittaa.\nVasemalla oleva sininen auto on ylittänyt suojatien ja joutunut liikenneruuhkan takia pysähtymään. Oikealla olevan keltaisen auton on pysähdyttävä ennen suojatietä ja kuljettavan tulee varmistua, että suojatien ylitys on turvallista tehdä. Laura Merikalla/Yle\nUuden lain mukaan ajoneuvon on hidastettava ja tarvittaessa pysäytettävä ennen suojatietä, jos näkyvyys suojatielle on rajoittunut.\n– Laki ei määrittele, miten näkyvyyden tulee olla rajoittunut, eli käytännössä on samantekevää, millainen olosuhde liikennetilanteessa on. Jos ei kykene näkemään suojatietä, on hidastettava ja tarvittaessa pysäytettävä ennen suojatietä, sanoo liikenneneuvos Kimmo Kiiski liikenne- ja viestintäministeriöstä.\nPunainen auto on oikein pysäköity tien varressa olevalle pysäköintialueelle. Autoilijan tulee hidastaa ja tarvittaessa pysähtyä, koska oikealta saattaa tulla jalankulkija suojatielle. Laura Merikalla/Yle\nLiikenneneuvos Kimmo Kiiskin mukaan uuden tieliikennelain tarkoitus on tehdä suojatiellä liikkuminen entistä turvallisemmaksi.\nUusi tieliikennelaki 27 §\nVaikka suojatien pitäisi olla jalankulkijalle turvallinen paikka, ei se tilastojen mukaan sitä aina ole. Liikenneturvan mukaan (siirryt toiseen palveluun) vuosittain kuolee keskimäärin 22 jalankulkijaa. Heistä joka viides menehtyy suojatiellä sattuneessa onnettomuudessa.\nJalankulkijoita loukkaantuu vuodessa lähes 400. Näistä onnettomuuksista yli puolet tapahtuu suojatiellä.\n– Suojatie on se kohta, jossa liikenne risteää ja jalankulkijat ajoradan ylittävät. Niinpä siellä eniten onnettomuuksia myös tapahtuu, sanoo liikenneneuvos Kimmo Kiiski.\nSuojatiellä sattuu paljon onnettomuuksia, vaikka sen pitäisi olla jalankulkijalle turvallinen paikka. Riikka Rautiainen/ Yle\nVaikka suojatiellä tapahtuneet onnettomuudet ovat Kimmo Kiiskin mukaan viime vuosina vähentyneet, on tarkoitus on saada ne vähenemään entisestään.\n– Uusi tieliikennelaki monilla tavoilla korostaa ajoneuvolla liikkuvan vastuuta, kun hän lähestyy suojatietä. Ajoneuvoa ei myöskään jatkossa enää saa ohittaa suojatien kohdalla niin, että käyttäisi ohitukseen vastaantulevan liikenteen puolta, sanoo liikenneneuvos Kimmo Kiiski.\nIsot ajoneuvot tekevät näkyvyydelle ison esteen. Petri Kivimäki/Yle\nUusi tieliikennelaki on nykyisen, vielä reilun kuukauden voimassaolevan tieliikennelain kanssa uusi laki on hengeltään sama. Se määrää edelleen selvästi, että ajoneuvo on pysäytettävä suojatien eteen, jos suojatien eteen on jo pysähtynyt toinen ajoneuvo.\nVaikka ohitettavan ajoneuvon väliin jäisi suojakoroke tai vapaa ajokaista, ei se silti oikeuta ajoneuvoa ajamaan varomattomasti.\n– Suojatietä lähestyvällä ajoneuvolla ja sen kuljettajalla on suuri vastuu. Hänen tulee noudattaa erityistä varovaisuutta ja hän myös harkitsee, onko näkyvyys sellainen, että voi ylittää suojatien hiljentämättä ajonopeutta tai pysähtymättä. Jos ei ole, on tarvittaessa pysähdyttävä, sanoo liikenneneuvos Kimmo Kiiski.\nKomisario Jukka Tylli Kaakkois-Suomen poliisilaitokselta kertoo, että lain rikkominen tietää 7–11 päiväsakkoa. Yleensä sakko on 9 päiväsakkoa, mikä 2 000 euron nettotuloilla tietää noin 260 euron sakkoa.\nJos autoilija on vaarassa aiheuttaa onnettomuuden niin, että suojatiellä kävelevä ihminen on selvässä vaarassa jäädä auton alle tai töytäisemäksi, voi rangaistus olla jopa 30 päiväsakkoa. 2 000 euron nettotuloilla maksettavaa tulee 870 euroa ja 2 500 euron tulolla reilut 1 100 euroa.\nMusta henkilöauto on pysäköity oikein tien varressa olevaan pysköintiruutuun. Se kuitenkin peittää näkyvyyden, minkä takia autoilijan on suojatietä lähestyessään ainakin hiljennettävä. Petri Kivimäki/Yle\nJos kuljettaja ajaa pysähtymättä vieressä olevan pysähtyneen ajoneuvon ohi, aiheuttaa hän helposti suuren onnettomuusriskin. Pysähtyneen ajoneuvon edessä suojatiellä voi olla esimerkiksi pieni lapsi, jota auton yli ei näe. Isommatkin ihmiset jäävät helposti pysähtyneen auton katveeseen.\nRakennustyömaa voi helposti estää näkyvyyden.Petri Kivimäki/Yle\nTylli muistuttaa, että suotielläkin kulkeminen on yhteispeliä. Joskus jalankulkija saattaa yllättäen tulla juoksemalla tai aivan yllättäen lähtee kävelemään suojatien yli.\n– Jokainen onnettomuustapaus täytyy tutkia erikseen. Siksi ei voi sanoa, että autoilija on aina syyllinen suojatiellä sattuneeseen onnettomuuteen. Jos jalankulkija yllättäen tulee suojatielle, niin kyllä jalankulkijakin siinä helposti syyllistyy, muistuttaa komisario Jukka Tylli Kaakkois-Suomen poliisilaitokselta.\nUusi tieliikennelaki tulee voimaan 1.6.2020. Testaa tästä tunnetko uudet liikennemerkit\nLue lisää uudesta tieliikennelaista: Puhelinta saa ensi kesästä alkaen räplätä ratissa, kun auto seisoo liikennevaloissa – Liikenneturva vastustaa lakimuutosta\nLakiuudistus antaa luvan ajaa nykyistä lujempaa ilman pelkoa ajokortin hyllytyksestä – Liikenneturva: Onnettomuudet lisääntyvät\ntieliikennelakiEtelä-KarjalaliikenneKotimaasuojatietjalankulkukevyt liikenneLiikenne ja kuljetusautonkuljettajatsakko


Kesää odotellessa - Uusi Kuu\n← parsapiirakka – ehkä se maailman helpoin ja nopein\nolotila: zen →\nAi jestas, mutta olipa noita puutarhahommia jo ikävä! Ja nyt on paikatkin ihan hellänä pihalla vietetyn ajan jäljiltä. Vähän jo puskee uutta vihreää maasta, mutta kuitenkin tuo kevään tulo on vielä vaiheessa. Ulos ei rohkene kalusteita viedä, mutta onneksi kevääntulosta, ja niistä kalusteistakin, voi nauttia tässä vilpolassa. Ja tänään juurikin tätä, kaupallisessa yhteistyössä Ellos:n kanssa\nOlen itse vähän sellainen sisustajatyyppi, että mun kesäfiilistelykään ei rajoitu pelkästään puutarhakalusteisiin, vaan tykkään viedä sisustamista ulkonakin pidemmälle. Ja se kai on se nouseva trendikin, johon me suomalaiset ollaan koko ajan menossa enemmän mukaan. Että tehdään itsellemme pieniä tai suuria keitaita, ja otetaan ilo irti vuodenajasta, jolloin ei tarvitse käpertyä neljän seinän sisään. Mulle se on juurikin sitä, että kannetaan vähän tuoleja puutarhaan ja viimeistellään homma mukavilla tekstiileillä ja tietenkin ruukkuistutuksilla. Siinä voi sitten nautiskella joko kirjan parissa tai ystävän kanssa roseeta siemaillen. Nuo Elloksen Tobago-nojatuolit sopii oikeastaan juurikin tuohon tarkoitukseen ja niihin on mukava käpertyä myös isomman peiton kanssa. Sinisessä Maida-tyynynpäälisessä on sellainen mun näköinen kukkakuosi ja vihreä Mutiara ruukku on kaunis jo ihan sellaisenaan, mutta kukkaruukkuna erityisen boho!\nViime kesänä jo joku keskustelu saatiinkin aikaiseksi puutarhakalusteista ja siitä, mikä on kullekin se oma juttu. Aika monelle ne oikeat kalusteet oli ehdottomasti se yhtenäinen ruokailu- tai oleskeluryhmä ja mieluummin katetun terassin alla. Mutta oli siellä joukossa meitä Hulda Huolettomia, jotka tykkäämme ripotella tuoleja ja penkkejä vähän sinne tänne pitkin puutarhaa, eikä kaiken tarvitse olla just niin samaa paria. Toiset haluavat lämmittää terassinsa moderneilla lämmittimillä ja toiset tykkäävät sitten istua viltin alla kylki kyljessä rakkaan kanssa ja lämmitellä nuotion liekeillä. Ei ole oikeaa tai väärää tapaa nauttia kesästä, kesäpihasta tai parvekkeesta, ja kun tuossa katselin vielä läpi Elloksen puutarhakalusteiden valikoimaa, totesin, että vaihtoehtoja on ihan varmasti jokaiseen makuun! Tykkäsi sitten bambusta, rottingista, puusta tai polyrottingista.\nMeidän pihasta on nyt viimesyksyn ja tämän kevään aikana kaadettu puita, ja vaikka suurin osa on sieltä tontin rajalta, vaikuttaa tuo suurien puiden lähteminen ihan jo siihenkin, miten pihaa tulee valoa ja aurinkoa. Nyt vähän jännityksellä odotankin, että miten tuo muutos vaikuttaa niihin mun lempispotteihin. Johonkin tykkäisin laittaa myös sellaisen vähän romanttisen kahvilakaluston, mutta ihaninhan se olisi jossain syreenin katveessa. Kenties tässä vielä päädytään myös syreenin istutukseen, sitä kun pitäisi muutenkin hiukan harventaa. Ja toinen haaveeni on riippukeinu! En vain vielä ole keksinyt, mitkä olisi ne kaksi puuta, joiden väliin sen pingottaisin. Alapihan tammet olisivat kivoja, mutta paikka on sitten muuten turhan varjoinen. Kenties tässä tulee vieläkin joku puunkaato eteen. :)\nIsossa puutarhassa on onneksi se etu, että niitä kivoja tunnelmallisia sopukoita löytyy melkein kuin yllättäin lisää. Sitten pitää vain viimeistellä tunnelma kalusteilla, tekstiileillä ja muilla ihanilla jutuilla. Mutta näistä haaveillen ja uutta kesää odotellen päiväkahvit kuistillakin on jo melkoisen ihana juttu!\n*kuviollisen tyynyt ja torkkupeitto Elloksen viime kesän mallistosta.\nkesä, kevät, kuisti, kukat, sisustus\nMuissa blogeissa aiheesta: Piha ja puutarha Sisustus\n2 Responses to “Kesää odotellessa”\nIhanat nuo Tobago-nojatuolit! Aloinkin tässä miettiä, että joko pakkaat sitä/niitä vanhoja Tine K:n versioita noiden uusien tieltä ja postitat tähän suuntaan ;)\nMoikka! Olen tässä tehnyt ajatustyötä ja päättänyt tosiaankin luopua tuoleista. Vaikka rakastan niitä, niin niille ei nyt jotenkin ole tilaa. Ehkä jos voittaisin lotossa ja olisi varaa tehdä jokin kasvihuonetyylinen kesätila puutarhaan.\nOikeastaan heitin sen ajatuksen myymisestä siihen postaukseen ilman sen suurempaa ajatusta että joku niistä kiinnostuisi. Mietin huutikseen laittamista, mutta olenkin yllättynyt, miten monta kyselyä tuoleista on tullut. Mutta ehdit ensin, joten jos vain tykkäät, myyn tuolit oikein mielelläni sulle.\nMitenköhän me vain saatais ne sulle suht edullisesti kulkemaan. Ollaan kyllä tulossa pk-seudulle huomenna, mutta en tiedä, saadaanko niitä mitenkään mahtumaan kyytiin. :(\nviikon päätös ja talvinen ollaan vaan -päivä\nArkistot Valitse kuukausi tammikuu 2019 (10) joulukuu 2018 (12) marraskuu 2018 (20) lokakuu 2018 (20) syyskuu 2018 (14) elokuu 2018 (15) heinäkuu 2018 (15) kesäkuu 2018 (15) toukokuu 2018 (22) huhtikuu 2018 (17) maaliskuu 2018 (20) helmikuu 2018 (20) tammikuu 2018 (23) joulukuu 2017 (21) marraskuu 2017 (18) lokakuu 2017 (22) syyskuu 2017 (24) elokuu 2017 (24) heinäkuu 2017 (21) kesäkuu 2017 (23) toukokuu 2017 (28) huhtikuu 2017 (22) maaliskuu 2017 (25) helmikuu 2017 (17) tammikuu 2017 (25) joulukuu 2016 (21) marraskuu 2016 (26) lokakuu 2016 (31) syyskuu 2016 (30) elokuu 2016 (25) heinäkuu 2016 (24) kesäkuu 2016 (30) toukokuu 2016 (28) huhtikuu 2016 (24) maaliskuu 2016 (25) helmikuu 2016 (19) tammikuu 2016 (21) joulukuu 2015 (19) marraskuu 2015 (31) lokakuu 2015 (25) syyskuu 2015 (22) elokuu 2015 (30) heinäkuu 2015 (17) kesäkuu 2015 (36) toukokuu 2015 (33) huhtikuu 2015 (38) maaliskuu 2015 (35) helmikuu 2015 (28) tammikuu 2015 (31) joulukuu 2014 (38) marraskuu 2014 (41) lokakuu 2014 (46) syyskuu 2014 (28) elokuu 2014 (49) heinäkuu 2014 (31) kesäkuu 2014 (37) toukokuu 2014 (37) huhtikuu 2014 (42) maaliskuu 2014 (43) helmikuu 2014 (22) tammikuu 2014 (25) joulukuu 2013 (23) marraskuu 2013 (21) lokakuu 2013 (20) syyskuu 2013 (24) elokuu 2013 (25) heinäkuu 2013 (23) kesäkuu 2013 (22) toukokuu 2013 (22) huhtikuu 2013 (28) maaliskuu 2013 (27) helmikuu 2013 (23) tammikuu 2013 (22) joulukuu 2012 (21) marraskuu 2012 (23) lokakuu 2012 (26) syyskuu 2012 (23) elokuu 2012 (25) heinäkuu 2012 (18) kesäkuu 2012 (22) toukokuu 2012 (35) huhtikuu 2012 (16) maaliskuu 2012 (16) helmikuu 2012 (25) tammikuu 2012 (15) joulukuu 2011 (25) marraskuu 2011 (18) lokakuu 2011 (16) syyskuu 2011 (19) elokuu 2011 (21) heinäkuu 2011 (14) kesäkuu 2011 (14) toukokuu 2011 (14) huhtikuu 2011 (15) maaliskuu 2011 (20) helmikuu 2011 (19) tammikuu 2011 (12) joulukuu 2010 (35) marraskuu 2010 (17) lokakuu 2010 (11) syyskuu 2010 (10) elokuu 2010 (28)


Black Friday on pian taas täällä! Tänä vuonna 2019 Black Friday -alennustapahtuma järjestetään perjantaina 29.päivä marraskuuta. Kuitenkin yhä useampi verkkokauppa on laajentanut alennukset kestämään koko viikonlopun - me mukaan lukien! Niin vaatteet, kengät, elektroniikka kuin kaikki muukin taivaan ja maan väliltä löytyy alehinnoin kaupoista ympäri internetin. Meidän sivuilla pystyt nopeasti selailemaan eri muodin nettikauppojen tuotteita ja vertailemaan hintoja. Valitset vain päältä parhaat nopeilla klikkauksilla ennen kuin tavara loppuu!\nBlack Friday tarjoaa täydellisen mahdollisuuden ostaa niitä tuotteita, jotka olisivat normaalisti sinulle aivan liian kalliita! Ehkä voit sijoittaa merkkihuppariin normaalin hupparin hinnalla tai uusiin korkokenkiin, joista olet haaveillut jo pidemmän aikaa. Lisäksi Black Friday järjestetään juuri otolliseen aikaan hankkia joululahjat niin itselle kuin muillekin! Win win!\nBlack Friday faktoja\nVaikka Black Friday nimenä enteileekin pahaa, on kyseessä itseasiassa Yhdysvalloista peräisin oleva kauppojen joulusesongin alkua merkkaava juhla. Black Friday on Yhdysvalloissa aito alennusmyyntien aatto, jolloin kaupat tekevät usein koko vuoden kovimmat myyntivoittonsa. Alennukset ovat suorastaan hullua luokkaa, kuten myös näiden alennusten perässä juoksevat ihmiset. Tarkalleen Black Friday järjestetään joka vuosi Yhdysvaltojen kiitospäivän jälkeisenä perjantaina eli marraskuun neljännen torstain jälkeisenä perjantaina.\nNimitys ”Black Friday” levisi vasta 2000-luvulla maailmalle, mutta päivää itsessään on vietetty jo 50-luvulta lähtien. Black Friday -sanan alkuperälle on olemassa muutamia merkityksiä, mutta yksi niistä liittyy erityisesti kauppojen joulusesongin alkuun. Ennen marraskuun puoltaväliä useimmat kaupat käyvät vielä punaisella eli miinuksella kulujensa suhteen, mutta joulushoppailijoiden saapuessa tilit muuttuvat ”mustiksi” eli plussan puolelle. Black Friday merkkaa tätä ilon päivää, jona useimmat kaupat keräävät voitot pussiin koko alkuvuoden edestä.\nBlack Friday alennukset ilmestyvät tänne.\n3 Kesän juhlamuotia naisille ja miehille


valkoinen hymy -blogit - Sivu 1 - Blogivirta.fi\nTänään on 22.03.2018 02:00 ja nimipäiviään viettävät: Vihtori, Viktor ja Viktoria. MOBIILIVERSIO M.BLOGIVIRTA.FI\nHae uutisista sanalle valkoinen hymy\nOuto Paimen\t- 11.06.2017 10:27\nKerroin tyttöselle haluavani itseruskettavaa voidetta, mieluiten sellaista että muistuttaisin hiilikellarissa työskentelevää, melko syvältä etelästä tullutta ulkomaalaistaustaista maahanmuuttajaa joka on jostain kumman syystä tippunut vanhan, fossiilisia polttoaineita käyttävän voimalaitoksen sataneljäkymmentä metriseen piippuun. Tuo röyhkeä tyttö sanoi ettei heillä ole myynnissä grafiittisekoitteista tervaa, että teidän on parasta kääntyä jonkun veneveistämön...\nRita\t- 03.01.2018 10:01\nValkoinen lipasto, Kotivinkki ja tammikuu\nLumet ovat hävinneet, tuuli on pyörittänyt pihaan heitettyä joulukuustamme vaaksan verran itsensä viereen. Parin päivän takainen valkoinen ihmemaa on muisto vain, mutta toimme valkoista sisätiloihin r aikastamalla vanhan puulipastomme maalilla. Mies maalasi enimmät osat telalla, minä ovenpintojen syvennykset sudilla. En tiedä mistä minuun on hiipinyt mieltymys valkoiseen. Valkoinen on ollut lähestulkoon inhokkivärini värittömuudessään. Odotin jännittyneenä pettyisinkö...\nRakentamisen laaja käsikirja amatööreille\t- 19.07.2017 20:37\nPistorasita ja katkaisimet\nJokivarren Maaretta\t- 12.08.2014 15:23\nValkoinen kämmenen jälki mökin ikkunassa\nKuva elokuun alusta meidän kotalon kohdalla olevasta hiekkasaaresta kun olimme yöuinnilla Ensimmäinen harmaa tihkusadepäivä aikoihin vaan ei haittaa. Tänä kesänä sisäiset varastot ovat täynnä valoa ja energiaa, lepoakin. Sitäpaitsi uusi loma on ihan kohta; toinen veneilyviikko Saimaalla syyskuussa. Ja toinenkin loma heti kohta sen jälkeen. Marraskuun alussa lähdemme suuremmalla porukalla Marokkoon, viikon kiertomatkalle, sitten jäämme vielä miehen kanssa toiseksi viikoksi...\nMette miettii\t- 06.04.2007 15:16\nRokkaajia Saksassa Osuipa silmiini " Aamulehti 50 v. sitten " -palstalta, miten vuonna 1957 Dimitri Shepilov , Neuvostoliiton entinen ulkoministeri, oli jyrähtänyt rock'n'rollia vastaan. Vuonna 1953-54 julkisuuteen putkahtanut tanssimusiikkityyli oli jo neljä vuotta myöhemmin vallannut Euroopan ja tavoittanut Neuvostoliiton. Näin oli lausahdellut Shepilov Neuvostoliiton muusikkojen kongressissa: Boogie-woogie ja rock'n'roll tansseissa pääsevät irti ihmisen alhaiset vaistot ja...\nTyly puhe\t- 28.02.2007 21:29\nIlokseni olen huomannut, että joku todella lukee kirjoitettuja asioita. Erimieltä olo on tottakai sallittavaa. Ilmeisesti on helppoa olla samaa mieltä, kunnes sohaistaan tikulla liian syvälle. No Donnie,These Men Are Nilhilists -kirjoitukseni herätti huomattavaa pahennusta, tietyissä maamme perusriveissä, kutsuttiinpa tuota kirjoitusta jopa aivopieruksi, joka lämmitti sydäntäni oikein todella. Mikä tuossa kirjoituksessa sitten ahdisti? Selvähän se, kaikkien oikeasti-tiedostavien...\nFinnsanity - kulttuurikritiikkiä\t- 23.01.2018 06:25\nValkoinen fasismi 1919: orjalapset, sensuroitu pois sisällissota-historiasta\nJuha Molarin kirjoituksesta: "Valkoisten viranomaiset valvoivat ideologista hygieniaa ja veivät yhteistoiminnassa Marttayhdistysten ja pappien kanssa punaäideistä väkivalloin erotettuja punalapsia vakavamielisiin herännäiskoteihin Pohjanmaalle ja Etelä-Savoon. Presidentti Ståhlbergin tuleva vaimo Ester Hällström oli innokkain kaikista lasten siirtäjistä. Punaorvoista – punikkikakaroista – tuli valkoisten työjuhtia, huutolaisten kaltaisia. Punaisten lapsia nimiteltiin...\nFashion.. my Obsession\t- 06.03.2018 21:24\nPakkaset jatkuu, mutta ei haittaa, sentään saa nauttia auringonvalosta. Vielä yksi neule tuli hankittua vähän aikaa sitten, Tallinnan mini reissulla. Valkoisia neuleita minulla on muutamia ennestään, mutta tämä tuli oikeasti tarpeeseen. Jotekin tuntuu että valkoiset neuleet (tai valkoiset vaatteet ylipäätään), ei kestä valkoisena vaikka kuinka niistä koittaisi pitää huolta ja pestä tarpeeksi. Varsinkin valkoisten puseroiden hihansuut on itselläni sellaiset, että niitä ei...\nRita\t- 16.01.2018 06:52\nPossu, laboratorioalan ammattioppilaitoksesta oppilailta kauan sitten saamani lahja, on päätynyt kellarin ikkunalle, hiukan niinkuin sivuun sysättynä, koska valkoinen ei ole kuulunut omimpiin väreihini. Possulla on valkoinen kana seuranaan. Kellarista kuuluu kot kot ja röh röh. Op pilailta saatu tämäkin esine, italialaisten autojen maahantuonnista, Fiat-tietokonehiiri. Meillä itsellä ei ole valkoinen auto, eikä Fiat, mutta kylläkin italialainen, Alfa Romeo. Eka Alfamme oli...\nOne life, shop it\t- 03.09.2017 19:25\nJuhuu, täällä ollaan! Valkoisempana kuin pitkään aikaan. ;) Mulla on jo hetken ollut suuri halu pukea ylleni valkoinen asukokonaisuus. Jostain kumman syystä en ole halunnut töihin ylleni sellaista heittää, olisi asu varmaan musta sen päivän jälkeen. Nyt kieltämättä kuulosti siltä että olisin töissä savupiippuja nuohoomassa, haha. Mutta ymmärtänette varmasti pointin. Ainakin itse käyttäessäni valkoisia vaatteita, kiinnitän hieman enemmän huomiota siihen mitä teen...\nSwashbuckling\t- 13.07.2017 23:11\nSherlock Holmes on eräs klassisimmista hahmoista. Hänestä on tehty monia elokuvia ja sarjoja. Niiden perusteemana on olla nerokkaita salapoliisitarinoita. Paitsi tietenkin Uusi Sherlock. Joka on surreaali sarja joka on itse asiassa hyvän salapoliisikertomuksen antiteesi. Sen sijaan se lähestyy maagista realismia. Tämän selittäminen vaatii aikaa. Ja tätä varten tämä vlogaus on tehty. Matkan varrella viittaan muihin Sherlock Holmes -tuotoksiin ja vastaaviin. Ne toimivat kontrastina...\nStoori\t- 01.08.2017 17:30\nTällä keinolla saat valkoisista kengistä kuin uudet!\nÄrsyttääkö sinuakin se, että valkoiset kengät eivät vain pysy puhtaana? Tai se, ettet ehkä uskalla ostaa valkoisia kenkiä arkiseen käyttöön, koska niiden kanssa saa aina olla lähes kirjaimellisesti varpaillaan. Minä haluan tarjota sinulle nyt ratkaisun. Ratkaisun, joka saa valkoiset kengät loistamaan kirkkaana. Olet varmasti jo kokeillut aivan kaikkea: kynsilakanpoistoainetta, klooria, ruokasoodaa, sitruunaa, Vanishia, pesukonetta tai […] The post Tällä keinolla saat...\n« Edellinen 1 2 3 4 5 6 7 8 9 .. 135 136 Seuraava »


FI / Tätä tutkimme\nMonitieteistätutkimustaIhmisen ja ympäristön vuorovaikutus\nArktisen keskuksen monitieteinen tutkimus keskittyy ihmisen ja ympäristön vuorovaikutukseen. Kansainvälistä tutkimusta tehdään pohjoisen pallonpuoliskon arktisella, subarktisella ja boreaalisella vyöhykkeellä.\nTutkimustoiminnassa rakennetaan luonnontieteellisen ja yhteiskuntatieteellisen ympäristötutkimuksen uusia monitieteisiä ja tieteiden välisiä käytäntöjä.\nOikeustieteellistä vähemmistöjen ja pohjoisten alueiden tutkimusta tehdään omassa yksikössä, Pohjoisen ympäristö- ja vähemmistöoikeuden instituutissa. Arktinen keskus tarjoaa myös ympäristövaikutusten arviointipalvelua ja luontoselvitysten tekoa.\nArktinen keskus on aktiivisesti mukana kansainvälisissä tutkimusverkostoissa, sekä jäsenenä Euroopean Polar Board:ssa, joka on riippumaton järjestö, jonka jäseninä on kansallisten polaariohjelmien tai tutkimuslaitosten johtajia seitsämästätoista Euroopan maasta.\nArktinen opintokokonaisuus - Arctic Studies Program\nKoulutus liittyy kaikkeen toimintaan, Arktinen keskus tarjoaa vuoden mittaista Arctic Studies -opintokokonaisuutta ja on mukana University of Arctic:in toiminnnassa.\nTutkimusryhmiä johtavat tutkimusprofessorit, ryhmien välinen yhteistyö on kuitenkin vilkasta.\nGlobaalimuutoksen tutkimusryhmän työ painottuu luonnontieteisiin, mutta tärkeää on tarkastella myös sitä, miten ympäristömuutokset vaikuttavat ihmisyhteisöihin. Yksi tutkimuskohteista on pohjoisten yhteisöjen resilienssi ja sopeutuminen muuttuvaan ympäristöön. Hankkeet >\nPohjoisen poliittisen talouden tutkimusryhmä tuottaa yhteiskuntatieteellistä, kriittistä tietoa arktisen alueen ilmastollisten, ympäristöllisten ja sosio-ekonomisten muutoksien ja niiden yhteiskunnallisten vaikutusten sekä niihin sopeutumisen kysymyksistä.\nPohjoisen ympäristö- ja vähemmistöoikeuden instituutti tutkii oikeustieteellisiä kysymyksiä koskien arktisen alueen kansainvälisiä sopimuksia ja säännöksiä, ympäristövaikutusten arviointiprosessien toteutumista sekä arktisten alkuperäiskansojen maa- ja ympäristöoikeutta. Hankkeet >\nArktisen antropologian ryhmässä tutkitaan muun muassa miten ympäristönmuutokset vaikuttavat ihmisyhteisöihin, miten ihmiset käsittävät itsensä ja miten tieto vaikuttaa päätöksiin elämässä. Hankkeet >\nArktisen hallinnan tutkimusryhmän tavoitteena on tehdä arktisen alueen hallinta läpinäkyvämmäksi, sekä tarjota päätöksentekijöille, tutkijoille ja muille toimijoille kokonaisvaltaisempaa tietopohjaa, jotta he voisivat tehdä valistuneempia ja vastuullisempia päätöksiä. Hankkeet >\nJustNorth – Kohti oikeudenmukaisia, eettisiä ja kestäviä Arktisia yhteisöjä, ympäristöjä ja talousjärjestelmiä\nMiten Arktisen alueen ihmiset kokevat erilaiset taloudelliset kehittämishankkeet? Mitataanko kaikki aina pelkän kannattavuuden ja helpon toteutettavuuden kannalta? Millaisia perustavanlaatuisia ongelmia meillä Lapissa liittyy maankäyttöön, luonnonvarojen hyödyntämiseen ja toisaalta perinteisten elinkeinojen säilymiseen?\nJustNorth-hankeessa tutkitaan Arktisen alueen taloudellista kehitystä ja lähestytään sitä koskevaa hallintoa ja osallistamista oikeudenmukaisuuden ja eettisyyden näkökulmista. Lapin yliopiston yliopistotutkija Tanja Joona johtaa yhtä hankkeen työkokonaisuuksista, joka käsittelee tuulivoimaan, poronhoitoon, kalastukseen, kaivostoimintaan ja infrastruktuurihankkeisiin, kuten mahdolliseen Jäämeren rataan liittyviä kysymyksiä.\nHankkeen kotisivut >>\nCharter-hanke tukee Arktisten yhteisöjen sopeutumista ilmaston ja luonnon monimuotoisuuden muutoksiin\nHankkeessa tuotetaan aineistoja ja työkaluja ilmaston ja maanpeitteen muutosten ymmärtämiseen. Se pyrkii myös rakentamaan poliittisia strategioita ja polkuja tulevaan huomioiden alueellisesti tärkeät elinkeinot.\nTyö pohjautuu osin luonnontieteellisille havainnoille ja mallinnukselle, mutta tietoa tuotetaan myös yhdessä paikallisyhteisöjen edustajien kesken, osallistavia tutkimusmenetelmiä käyttämällä. Millaisia vaihtoehtoja arktiselle politiikalle ja päätöksenteolle onkin, huomioon on otettava muuttuva ilmasto ja paikallisten elinkeinojen ja yhteisöjen tieto, tarpeet ja toimintamahdollisuudet.\nTutkimus uudistaa käsityksiä ihmisten ja eläinten välisistä suhteista. Hankkeessa tutkitaan eläinten kesyyden, villiyden ja hybridisyyden ymmärtämisen moninaisuutta Pohjois-Suomen ja Venäjän paikallisyhteisöissä.\nProjektiryhmä arvioi tutkimuksessa uudelleen ihmisten ja eläinten välisten suhteiden kestävyyttä etnografian (antropologia), menneisyyden ihmisten ja eläinten välisten kumppanuuksien analyysin (historia), geenien ilmentymisen (genetiikka), ja normien vertailun (oikeustiede) avulla.\nTutkijoiden lähestymistavan mukaan se, ”mikä on eläin”, ei ole staattinen käsite vaan näkökulmasta riippuvainen. Osallistava tutkimusote yhdistää eri perspektiivit ja uudistaa ihmisten ja eläinten välisten suhteiden kestävyyden teoreettista tutkimuskenttää, edistää perspektivismin teoriaa osana monitieteistä tutkimusta, ja lisää yhteiskunnallista tietoisuutta eläinten villiyden ja kesyyden ymmärtämisen tapojen monimuotoisuudesta.


Pihakoivu- lapsibisnesryppään tehokas asiakashankinta ja rahastus\nAina ei ole Pohjanmaallakaan reilu meininki. Suomalaisessa sijaishuollossa reiluuden, tutkimustiedon ja valvonnan lisäksi myös jääviys, vallan kolmijako- oppi, tulosvastuu ja vastuu- ja korvausvelvoite ovat tuntemattomia käsitteitä.\nSama sijaishuollon yrittäjä voi järjestää niin huostaanottoperusteita etsivän perheen tukihenkilön, kotipalvelun, perhetyön, ohjauksen, vanhemmuudenarvioinnin, terapiapalvelut ja perhekuntoutuksen ja näiden tuloksena tehdyn sijoituksen omiin sijoitusyksikköihinsä.\nSuomessa yhden lapsen keskimääräinen huostaanottoaika on noin seitsemän vuotta, jonka aikana sijaishuoltopaikka vaihtuu keskimäärin kaksi kertaa. Keskimäärin sijoitus ammatilliseen perhekotiin maksaa noin miljoona euroa per lapsi mutta ruhtinaallinen korvaus ei takaa palvelua tai pysyvyyttä . Toiminnen sisältöä, laatua, laillisuutta tai tuloksia ei tutki eikä valvo kukaan. Aluehallintoviraston mukaan tarkastuskäyntejä tehdään pahimmillaan kerran kymmenessä vuodessa, nekin usein vain lukemalla laitoksen toimittamat paperit.\nYlistarossa Pohjanmaalla sijaitseva Lastensuojeluyksikkö Pihakoivu Ky on täyden palvelun talo, jolla on kattava palveluvalikoima aina sijaishuollosta avohuollon palveluihin. Yrityksellä on oma kotipalvelu, oma tukihenkilöpalvelu, oma perhekuntoutus ja neljä sijoitusyksikköä. Yrityksen mainoksen mukaan ”Pihakoivun toiminta perustuu vahvasti arkeen ja sen tehtävien hallintaan. Tukipuun avopalvelut sisältävät perheohjauksen, tapaamispalveluita sekä jälkihuollon palvelut. Tarvittaessa yhdistämme palvelukokonaisuuteen esimerkiksi terapiapalveluita tai ammatillisen tukihenkilöpalvelun. Tukipuun avopalveluissa työskentelee moniammatillinen työtiimi, johon kuuluu sosiaali- ja terveysalan ammattilaisia mm. sosiaalityöntekijä. Palvelutuotantomme on äärimmäisen joustavaa ja nopeasti mukautuvaa. Tarjoamme neljässä sijaishuoltoyksikössämme huostaanotetuille tai avohuollon tukitoimin sijoitetuille lapsille ja nuorille turvallisen ja kodinomaisen kasvu-ja elinympäristön. Pihakoivun palveluihin kuuluu myös perhekuntoutus, jolloin Pihakoivuun voi tulla koko perhe. Yksilöllisesti räätälöidyt lastensuojelun avo- ja jälkihuollon palvelut vastaavat tarkasti niin yksilön kuin perheidenkin haasteisiin. ”\nKokoomuksen uushuutolaisuusverkosto ja veroparatiisiyrittäjien porrastettu rahastus\nPihakoivun yhteyshenkilöksi yritysrekisteriin on merkitty Seinäjoen kokoomuslaisen kunnallisjärjestön puheenjohtaja sairaanhoitaja- maatalousyrittäjä- Reservin yliluutnantti Risto Iskala. Hän on myös Seinäjoen sosiaalilautakunnan varajäsen. Sotebisnesmies kuuluu siis alan lautakuntaan jääviyssäännösten estämättä.\nNykypäivä- lehden artikkelissa Iskala on huolestunut siitä kuinka sote- uudistus mahdollisesti vaikeuttaisi sosiaalialan yrittäjien asemaa- siis palvelisi liikaa julkista sektoria. Tällaisia yrittäjiä ovat esimerkiksi lastenkotiyrittäjät. "Yrittäjyyttä ei saa nujertaa lailla" huutaa Nykypäivän otsikko.\nBisnesmies Iskala kuljetti taannoin vierailevan daaminsa sosiaaliministeri- lääkäriyrittäjä Laura Rädyn Seinäjoen keskussairaalasta lastensuojeluyksikkö Pihakoivuun jonka toimitusjohtaja hän tuolloin oli. Yrittäjä Iskala totesi myös, että aluehallintoviranomaiset ovat valvonnassa liian vaativia. Heti on laillisuusvalvoja puuttumassa, jos nuoria yrittää kasvattaa.\nKasvattaminen onkin lapsibisneksessä rahakasta puuhaa. Pihakoivun aiemman toimitusjohtaja painija Pasi Kohtalan tulot olivat vuonna 2011 peräti 846 941 euroa.\nPihakoivu kuuluu Arjessa – konserniin, johon kuuluu myös muita lastensuojeluyksiköitä ja sosiaalihuoltoa tarjoavia firmoja. Arjessa Oy oli Kauppalehden yritystietojen mukaan ennen Sentica Holdco3 Oy. Arjessa Oy:ssa on omistajana Sentica Buyout III Ky – holdingyhtiö. (Lähde: Perustamissopimus.) Kyseisen rahaston omistajina näkyy mm. työeläkeyhtiöitä ja muita isoja yhtiöitä (Lähde: Kaupparekisteriote). Mielenkiintoisimpia ovat kuitenkin ulkomaiset kapitalistifirmat. Jäljet johtavat veroparatiiseista tunnetun Alankomaiden pääkaupunkiin Amsterdamiin. Yksi omistajista on holdingyhtiö Euro Choice IV Coöperatieve U.A. Toinen mielenkiintoinen omistaja on EU:n investointirahasto European Investment Fund. Löytyy myös kolme mielenkiintoista firmaa:\nOy Cevante Ab\nWestendintie 24 B 5, 02160 Espoo\nOy Kambisi Ab\nSolnantie 14, 00330 Helsinki\nPiippo Provastinkatu 39, 33250 Tampere\nArjessa- yhtiöihin kuuluu sen nettisivujen mukaan myös Riihenaika Oy, joka järjestää nettisivujensa mukaan "monipuolisia työelämäpalveluita" (Lue tästä.) Tapauksesta kirjoittaneen Henri Auteron mukaan "Ennen lahtarit surmasivat punaisten lapsia. Nykyään he tekevät bisnestä lapsilla ja muilla helposti haavoittuvilla. Uushuutolaisuus kukoistaa". Mistä tulikin mieleen, että pahamaineinen Tarkkien Arjen Sydän on osa Arjessa -ketjua.\nPihakoivulla on tehokas asiakashankinta ja -haavi, jonne on kalastettu myös Kurikkalainen perheenäiti Minna Hautala, joka erehtyi käyttämään yrityksen "avohuollon palveluita" eli Tukipuun perhetyötä ja kertomaan poikansa kiusaamisen tiimoilta tehdystä lastensuojelun moniammatillisesta yhteistyöstä julkisesti.\nSosiaalityöntekijänä tapauksessa toimi Sisko Ala-Kurikka (parinaan Hanna Hirsimäki).\nTapaukseen tutustuneiden ihmisoikeusaktivistien mm. Tuomas Pellonperän ja lakimiesten mukaan sosiaalitoimen toiminta on ollut mielivaltaista. Lisäksi epäillään Kurikan sosiaalitoimen urkkineen terveystietoja perheen ulkopuolisesta henkilöstä ilman lupaa. Tästä on tekeillä rikosilmoitus.\nHuostaanoton perusteet: koulukiusaamisesta kirjoittaminen vai PS-pelikielto ja ovien paiskominen?\n"Kaikki lähti aikoinaan siitä, kun Minnan 11- vuotias poika oli joutunut koulussaan kiusatuksi ja pahoinpitelyn uhriksi. Minna kirjoitti tästä facebookiin ja Ilkka- lehti kiinnostui tekemään tapauksesta jutun. Tässä kohtaa kiinnostui myös sosiaalitoimi, joka uhkasi perhettä huostaanotolla.\nÄiti kertoo; "Tosiaankin asiakkuus sossuun alkoi kesällä 2015 kun väsyin itse. Pyysin kotiin perhetyötä avuksi, joka ei ollut riittävää. Kovalla kinumisella sain tiheämpää perhetyötä ja se päättyi kun Tukipuun työntekijä Markus puhui lähes päivittäin henkilökohtaisia puheluitaan meillä ollessaan ja meidän tiedot mahdollisesti kantautuivat puhelimen toiseen päähän. Tässä rikottiin asiakassalaisuutta tökerösti! Esimies Mika Pöntinen vain nauroi, kun ilmoitin asiasta. Markus ei enää nauttinut luottamustamme ja pyysin häntä poistumaan. Sossu ei antanut tilalle uutta työntekijää. Tässä samassa rytäkässä oli siis tuo koulukiusaamisjuttu, eli syksyllä 2015. Silloin sossu uhkasi huostalla ja toteutti siis sen 19.1.2016."\nHuostaanoton perusteiksi on kirjattu esimerkiksi lasten välinen riitely, jota äiti ei kuulemma saa loppumaan ja perheen suojelukoulutettu koira, jota sosiaalityöntekijä pelkäsi.\nMuiksi perusteiksi on kirjattu lasten huutaminen, kiroilu, ovien paukuttaminen ja liian pitkät pelirangaistukset. Kyseessä on lasten ja vanhempien välinen sopimus siitä, että PS- pelit laitetaan kesäksi pois.\nVanhempien poikien hatkareissu nuorimman huostaanottoperusteena?\nTuomas Pellonperän mukaan uusin käänne jutussa tapahtui 23.3.2016. Hautalan mielivaltaisin perustein huostatut pojat olivat karanneet 8.3.2016 sijoituspaikastaan. Poliisit tavoittivat lapset Alavudelta. Heitä oli paikalla useita partioita maastopuvut päällä ja he olivat lapsia hakiessaan aseistautuneita. Poliisit ottivat vanhimman pojan kovaotteisesti kiinni, koska hän ei halunnut palata sijoituspaikkaan. Tämä kaikki tapahtui kahden nuorimman silmien alla. 5- vuotiaskin näki, miten poliisi retuutti hänen isoveljeään. Tapahtumasta aiheutui kiinniotetulle lapselle nirhaumia ranteisiin ja käsivarsiin.\nVanhemmat olivat tilanteesta ymmärrettävästi järkyttyneitä. Järkytystä lisäsi sosiaalipäivystäjän ilmoitus, että nuorinkin on sijoitettu kiireellisesti. Sosiaalityöntekijä ei ollut käynyt perheessä pitkään aikaan ennen 19.1.2016 tehtyä kiireellisen sijoituksen päätöstä vanhimpien lasten osalta. Kun sosiaalipäivystäjä teki 5-vuotiaan kiireellisen sijoituksen päätöksen, se tehtiin syyllä "tilanne pitää rauhoittaa". 5- vuotias lapsi siis sijoitettiin, koska kolme isompaa oli hatkareissulla.\nHätääntynyt äiti koetti soittaa lastenkotiin ja kysyä lastensa kuulumisia. Sieltä lyötiin luuri korvaan."\nÄidin nuorimmainen on sijoitettuna Käpyrannan lastenkotiin, jonka omistaa toimitusjohtaja Mika Tiainen. Tiainen omistaa myös vaasalaisen proteesipaja MT- Ortopedia Oy:n. Näyttää siltä, että nämä terveydenhuollon yrittäjät suuntaavat nyt joukolla myös sosiaalipuolelle, koska valtio maksajana on varma.\nMihin sijoituksen tehnyt sosiaalityöntekijä katosi?\nTapauksen jälkeen sijoituksen tehnyt sosiaalityöntekijä on kadonnut.\nKiinnostavaa olisi tietää mistä sosiaalityöntekijä Sisko Ala- Kurikka on saanut uuden työpaikan? Onko lojaalisuus sijaishuoltoyrittäjille palkittu pestillä Sentica Partnersin omistaman Pihjalalinnan sosiaalipalveluissa tai jonkun Arjessa- ketjun lastensuojeluyksikön johdossa? Aikooko Kurikan sosiaalitoimi nostaa Oulun sosiaalitoimen tapaan tämänkin jutun julkaisusta syytteen yksityiselämää koskevan tiedon levittämisestä ja kenen yksityiselämää lastensuojelulaittomuuksista kirjoittaminen loukkaa?\nTässä lastensuojelutapauksessa haisee rahan lisäksi myös paska.


Operaatio Lankakerä ja kirjahyllyn kummitus: SNY:n joulukuun paketti\nSNY:n joulukuun paketti\nVoi ei, mä en vain kestä. Itse olen tuskitellut oman Sny-pakettini kanssa ja sitten tulee kotiin tällainen, täydellinen paketti. Jopa muuttui kaikkien ilme kertaheitolla. Lapset hyppivät tasajalkaa nähdessään puuhakirjat ja itselläni sormet alkoivat syyhyymään nähdessäni kaikki ihanat langat niihin sopivat ohjeet. Noita susilapasia itse asiassa kurkkailin jokin aika sitten, mutta en vielä printtaillut, joten varmasti menevät kutimille mitä pikimmin. Amigurumia en ole vielä koskaan virkannutkaan, vaikka pari kirjaakin aiheesta löytyy hyllystä. Nyt ei ole enää tekosyitä.\nPaketista löytyi siis niin käsittämättömästi kaikkea ihanaa, että päätä huimaa. Siellä oli 3 kerää TeeTee Pallasta lapasiin ja ohje niihin. Kaksi puuhakirjaa ja kahdet puuvärit lapsille. (Tähän pakko mainita tyttären kommentti "Miten se voi tietää, että mä just tykkään eläimistä ja veli tuollaisista?") Sitten löytyi joulupukkisuklaa minulle ja kuusenkoristeita (suklaata) sekä vielä pikkusuklaita. Ja kyllä meillä pidetään suklaasta. Elikoille herkkuja, kissa kiittää ja koirat kans. Jouluinen yrttijalkakylpy, jonka aion nauttia jokin ilta ihan yksin. Kiva joulutonttukoriste, nämä ovat omia suosikkejani. Sitten oli teepusseja, aina hyvä valinta "Uskollinen ystävä" lempiteitäni.\nJa hyvä ei lopu tähän... Oli kaksi haastepussia, jotka suorastaan revin auki. Toisessa ohje joulupalloihin ja toisessa Angry Birds amigurumiin. Ja kyllä tulee tehtyä varmasti.\nHermojani koetellaan vielä maanataihin eli 9.12. saan avata viimeisen paketin, jossa armas Snyni paljastaa itsensä. Jaksan kyllä odottaa, onhan mulla tekemistä siihen saakka.\nOlen jälleen äärettömän kiitollinen Sinulle, kyllähän tässä on haikeutta ilmassa. Olet ollut ihan paras SNY ja olet toki vieläkin :)\nAnonyymi 5. joulukuuta 2013 klo 9.07\nVoi, ihan itsekin tässä herkistyy. Haikeutta on täälläkin ilmassa. Tyttärelle voit saona että tontut kertoi mistä he pitävät :).\nTerveisin Sny:si 17\nAnu 5. joulukuuta 2013 klo 13.02\nHyviä odotuksia myös sinulle. Aamulla kynät oli jo levitetty ennen kuin yöpukua sai päältänsä. Kaipa se kouluun on sentään joutanut.\nRed Dragon 5. joulukuuta 2013 klo 14.30\nLoistava viimeinen paketti <3. Ja nyt sitten jännitellään, että kukas siellä pakettien takana on ollutkaan :).


Wim Vermeulen: Ääni on brändeille iso haaste\nAjattele, jos jokainen arkinen askareesi vaatisi jatkuvaa ajattelua. Kummalla jalalla nousen sängystä ylös? Miten herätyskello sammuikaan? Miten avaan makuuhuoneen oven? Miten vedän vessan?  Se olisi kamalaa. Yhtä kamalia olisivat päivittäiset kulutusvalinnatkin, ja juuri tämän takia 90 prosenttia kulutusvalinnoistamme tapahtuu autopilotilla.\n”Autopilotti on selviytymismekanismi, sillä ajattelu vie kamalasti energiaa. Jopa  90 prosenttia tekemistämme päätöksistä ei ole tietoisia, vaan me vain teemme sen”, Screenforce Dayssä puhunut Dentsu Consultingin toimitusjohtaja, tietokirjailija Wim Vermeulen sanoo.\nKuva: Screenforce Day (Wim Wermeulen: Marketing for the Mad (Wo)Men of Tomorrow).\nVermeulen oli yksi Screenforce Dayn esiintyjistä. Voit katsoa hänen esityksensä jutun lopusta. Tallenteet muiden esiintyjien puheenvuoroista löydät täältä.\nÄäniohjauksen ja -ostosten yleistyminen voi lähivuosina asettaa markkinoijat kiperään tilanteeseen.\n”Kun kirjoitat ostoslistaa, 80 prosenttia listaamistasi tuotteista on nimiltään geneerisiä: maitoa, vessapaperia, ketsuppia… Tämä on ääniohjauksen ongelma, sillä jos olet keittiössä ja huomaat maidon loppuneen, mitä pyydät Alexalta? Kerrotko Alexalle maidon loppuneen vai sanotko brändinimen kaikkine määreineen”, Vermeulen kysyy.\nVermeulenin mukaan kyse on perusteellinen kysymys päivittäistavarakaupalle. Toistaiseksi vain kymmenen prosenttia Amazon Echon käyttäjistä tilaa ostoksensa Alexalla, mutta kanavan merkitys todennäköisesti kasvaa tulevaisuudessa.\n”Monen asian täytyy muuttua. Esimerkiksi päivittäistavaroissa tuotteiden nimet ovat tyypillisesti pitkiä, jolloin brändinimen perässä tulee pitkä lista tuotteen ominaisuuksia. Muuten kuluttajat eivät osaa tilata oikein ja he päätyvät tilaamaan kauppojen omia merkkejä”, Vermeulen sanoo.\nKirjassaan Wermeulen tarjoaa työkalun brändin tunnettuuden kasvattamiseen, hyvän mainosviestinnän muodossa: The TapForward Model.\nLataa koko esitys tästä ⇓\nMikä on tehokasta videomainonnassa nykytutkimusten mukaan?\n15.7.2019 / Tutkimukset


Nabo keinonahkalaukku L2346 musta | Laukku-Center\nKeinonahkalaukku, jossa ulkopuolella iso vetoketjutasku. Sisäpuolella yksi vetoketjutasku ja kaksi pientä avointa taskua. Tyylikäs ja ajaton. Laukkuun mahtuu A4 vihko. Valmistettu Suomessa.


Järnefeltin koulun mahdollinen tuleva väistö – Lotta Paakkunainen\nJärnefeltin koulun mahdollinen tuleva väistö\nLasten, nuorten ja perheiden lautakunta käsittelee keskiviikon (8.5.2019) kokouksessa mm Järnefeltin koulun opetusjärjestelyjä. Taas. Syynä nyt on se, että\nYmpäristöterveyspalvelupäällikkö on 16.4.2019 ilmoittanut Hyvinvointi-toimialalle esittävänsä, että vetovoimalautakunta päättää kokouksessaan 9.5.2019 terveydensuojelulain 27 §:n mukaisen määräyksen antamiseen terveyshaittojen poistamiseksi Järnefeltin koululta. Toimenpiteisiin on ryhdyttävä mahdollisimman nopeasti, kuitenkin viimeistään 1.8.2019 mennessä ennen syyslukukauden 2019 alkua.\nTilahallinnossa on ympäristöpalveluiden kirjelmän mukaisesti toimenpiteitä jo aloitettu ja kevään aikana suoritetaan toimenpiteitä kotitalousluokissa, jotka ovat yksi eniten oireilua aihetuttavista tiloista. Lisäksi ikkunoihin asennetaan suodatinpintoja, jotka mahdollistavat ikkunan kautta tapahtuvan tuuletuksen välituntien aikana oppilaiden ulkoillessa. Koulu on jo nyt sukkakoulu.\nKäyttäjille on seuraava sisäilmakysely toukokuussa.\nEnnen uuden koulun valmistumista on tarkoitus saada vanhan Järnefeltin olosuhteet sellaisiksi. että niissä pystyttäisiin opiskelemaan uuden koulun valmistumiseen saakka. Siltä varalta, että tässä ei onnistuttaisi, on koulua varten alettu laatia b-suunnitelmaa mahdollista väistöä varten.\nSiirtoelementtien hankkimisen esteenä on elementtien pitkä toimitusaika ja kallis hinta. Suuren kysynnän vuoksi toimitusajat ovat venyneet jo lähes uuden koulun rakentamisajan mittoihin.\nMikäli Järnefeltin koulun ilmapuhdistustoimenpiteet ja tehtävät korjaustyöt eivät ole riittäviä varaudutaan seuraavaan suunnitelmaan. Jotta ilmanvaihto toimisi riittävän hyvin, on tarpeen saada väistötilat 6 – 8 luokalle. Etelä-Lohjan mahdolliset väistöiksi sopivat tilat on kartoitettu, ja alueelta ei ole löytynyt tällaiselle luokkamäärälle sopivia tiloja. Yläkoulun aineopettajajärjestelmän vuoksi toimintaa ei voida järjestää sijoittamalla luokkia 3 – 4:n eri kohteeseen. 6 – 8 luokalle riittävä väistötila mahdollistuu Nummentien Luksian tiloihin. Näihin tiloihin mahtuu tarvittava luokkamäärä, mutta toiminnallisesti opetuksen järjestäminen kahdessa toisistaan kaukana olevassa kohteessa tulee olemaan haasteellista. Koulukuljetusten osalta yläkoulun oppilaat voivat käyttää vuoroliikennettä. (ote lautakunnan kokouksen esityslistasta 8.5.2019, http://dynasty.lohja.fi/Dynasty/kokous/201920612-10.PDF)\nNyt on siis päätettävä suunnitelmasta b, jos Järtsin nykyiset keinot eivät ole riittäviä. Päätöksen esittelytekstin perusteella 6-8 oppilasryhmää siirrettäisi Luksian Nummentien kiinteistöön, joka tosin on Luksian käytössä vuoteen 2021 ja jossa joidenkin asiakirjojen mukaan on epäselvä tilanne sisäilman kanssa. Tosin esittämieni lisäkysymysten perusteella tila ei ole Luksian tila, johon väistöä mahdollisesti suunnitellaan.\nAika vähällä ja ristiriitaisella tiedolla pitäisi tehdä päätöksiä. Lapset tarvitsevat väistöä, mutta näyttäisi siltä, että kunnollisia tiloja sitä varten ei ole. Yritystä kuitenkin on ja on hyvä, että oikeasti mietitään seuraavaa vaihtoehtoa. Aika vain loppuu kesken.\nPosted byLotta Paakkunainen 8 toukokuun, 2019 Posted inkoulu, Lapsiasia, sisäilma, terveysAvainsanat:järnefeltin koulu, nummentie, väistö


WANTED: NLHE valmentaja (short/hu) : Osta ja myy | Pokeritieto\nWANTED: NLHE valmentaja (short/hu)\nMonsterhand » 16.8.2011 11:19:25 Nyt olisi hakusessa valmentaja NLHE 6-max ja/tai heads up -peleihin.Valmentajalta toivoisin että kykyä löytyisi nostamaan hero ainakin NL400 tasolle 6-max peleissä ja/tai NL200 HU-peleissä vakkareita vastaan, sekä valmiutta sitoutumaan projektiin pidemmäksikin aikaa (ehkä 200k kättä, mutta täysin sovittavissa). Oma tavoitteeni olisi, että tämän projektin jälkeen minulla olisi valmiudet jopa ammattilaiseksi saakka. Tiedän että se vaatii työtä, mutta olen motivoitunut sitä myös tekemään.Olen 33-vuotta ja käyn palkkatöissä, suurempia kotiutustarpeita ei siis pitäisi projektin aikana olla, vaan pääsääntöisesti oma osani voitoista pysyisi rollissa. Tällä hetkellä pelaan NL50 6-maxia, mutta olen ottanut shotteja myös NL100/NL200 -tasoille ja huomannut pärjääväni sielläkin ihan ok. Uskoisinkin että olisin valmis pelaamaan ylempänä kuin NL50, mutta rolli ei riitä. Tämän vuoksi toivoisinkin että valmentaja pystyisi boostaamaan tasoja aggressiivisesti ylöspäin, mikäli näkee sen kannattavaksi. Aloitustasona kuitenkin varmaan NL50 6-max tai hu. Steikkausdiilin haluaisin myös siitä syystä, että uskoisin sen motivoivan valmentajaakin sitoutumaan paremmin projektiin.Koneelta löytyy PokerTracker 3, Messenger, SKype ja TeamViewer, Asun Helsingissä joten pääkaupunkiseudulla olisi mahdollista myös pelata saman ruudun äärellä. Mun blogista löytyy jotakin osviittaa tämän hetken peleistä, mutta kiinnostuneiden kesken voidaan katsoa statistiikka tarkemmin läpi.Mikäli kiinnostus heräsi niin lähetä meiliä alla olevan sähköpostiosoitteeseen ja kerro omasta pelitaustastasi ja minkälaisilla ehdoilla (voittojen jako yms.) olisit valmis minua auttamaan.email: steikkii@gmail.comBlogi: pokeripaivakirjat/fisua-pullossa-paisti-uunissa-t10568.html\nNelkut, nehän on ihan kuin naulat - näyttää vähä samalta.\nRe: WANTED: NLHE valmentaja (short/hu)\nMonsterhand » 17.8.2011 15:30:57 Pari yhteydenottoa on jo tullut, mutta vielä ehtii laittamaan mulle viestiä jos kiinnostusta löytyy. Rohkeasti vaan viestiä tulemaan, ei tarvitse olla pokerivalmennuksen Mourinho että mua voi valmentaa... Nelkut, nehän on ihan kuin naulat - näyttää vähä samalta.\nmaratus » 17.8.2011 16:54:17 Jos valmennus maksaa keskimäärin joku 30-50e noille tasoille, niin paljonko kuvittelet, että noin 200k käden valmennus maksaa? sitten siihen päälle pitäis vielä rolli tarjota.. siis sinänsä ihan ok varmasti molemmille osapuolille, mutta et varmaa kovinkaan hyville tuloille näillä ehdoilla tuu pääsee.Jos käyt normaali palkkatöissä ja rollia on jo omasta takaa, niin kato nyt hyvä mies muutamat laadukkaat opetusvideot ja ota siihen päälle vaikka 5h kunnon valmennusta.\nMonsterhand » 17.8.2011 17:04:23 maratus kirjoitti:Jos valmennus maksaa keskimäärin joku 30-50e noille tasoille, niin paljonko kuvittelet, että noin 200k käden valmennus maksaa? sitten siihen päälle pitäis vielä rolli tarjota.. siis sinänsä ihan ok varmasti molemmille osapuolille, mutta et varmaa kovinkaan hyville tuloille näillä ehdoilla tuu pääsee.Jos käyt normaali palkkatöissä ja rollia on jo omasta takaa, niin kato nyt hyvä mies muutamat laadukkaat opetusvideot ja ota siihen päälle vaikka 5h kunnon valmennusta.CardRunnersin videoita olen tuijotellut tuntitolkulla, kirjoja on luettu ainakin reilut kymmenen kappaletta ja valmennustakin olen jo ottanut tuntiveloituksella. Uskoisin että tehokkain tapa oppia on kuitenkin tämmöinen personal trainer -tyyppinen ratkaisu jota monet kuntoilijatkin käyttävät, valmentaja huomaa leakit nopeammin kuin minä itse ja osaa kertoa miten ne korjataan. Valmentajahan on tässä mukana käytännössä tulospalkkauksella, joten tietysti uskon ja toivon että valmentaja tienaisi tästä hyvät rahat, koska sehän tarkoittaisi käytännössä myös minulle laadukasta valmennusta, sekä hyviä tuloksia myös sopimuksen päätyttyä.\nPlayette » 17.8.2011 17:28:56 maratus kirjoitti:Jos valmennus maksaa keskimäärin joku 30-50e noille tasoille, niin paljonko kuvittelet, että noin 200k käden valmennus maksaa? sitten siihen päälle pitäis vielä rolli tarjota.. siis sinänsä ihan ok varmasti molemmille osapuolille, mutta et varmaa kovinkaan hyville tuloille näillä ehdoilla tuu pääsee.Jos käyt normaali palkkatöissä ja rollia on jo omasta takaa, niin kato nyt hyvä mies muutamat laadukkaat opetusvideot ja ota siihen päälle vaikka 5h kunnon valmennusta.Miks aina nää steikkaukset ja tälläiset asiat pitää heti mollata tälläinen yritys alas? ^^ Ei pysty ymmärtää, joku valmentaja ehkä haluaisi tämän jutun sen takia, että kehittyisi itse myös valmentajana, eikä ole niin rahasta kyse jos haluaa jossain vaiheessa enempi valmentaa.... Megan Fox <3\nlexhuikka » 17.8.2011 18:02:07 Playette kirjoitti:maratus kirjoitti:Jos valmennus maksaa keskimäärin joku 30-50e noille tasoille, niin paljonko kuvittelet, että noin 200k käden valmennus maksaa? sitten siihen päälle pitäis vielä rolli tarjota.. siis sinänsä ihan ok varmasti molemmille osapuolille, mutta et varmaa kovinkaan hyville tuloille näillä ehdoilla tuu pääsee.Jos käyt normaali palkkatöissä ja rollia on jo omasta takaa, niin kato nyt hyvä mies muutamat laadukkaat opetusvideot ja ota siihen päälle vaikka 5h kunnon valmennusta.Miks aina nää steikkaukset ja tälläiset asiat pitää heti mollata tälläinen yritys alas? ^^ Ei pysty ymmärtää, joku valmentaja ehkä haluaisi tämän jutun sen takia, että kehittyisi itse myös valmentajana, eikä ole niin rahasta kyse jos haluaa jossain vaiheessa enempi valmentaa.... niinpä. itse ainakin tykkään vapaa ehtoisesti auttaa kavereita jotka ei osaa pelata. itse saan ainakin iloisen mielen ja opin ite samalla. vai pitääkö valmentajan olla aina nl400 voittava regu\nTurd » 17.8.2011 18:08:04 lexhuikka kirjoitti:niinpä. itse ainakin tykkään vapaa ehtoisesti auttaa kavereita jotka ei osaa pelata. itse saan ainakin iloisen mielen ja opin ite samalla. vai pitääkö valmentajan olla aina nl400 voittava regu"Valmentajalta toivoisin että kykyä löytyisi nostamaan hero ainakin NL400 tasolle 6-max peleissä ja/tai NL200 HU-peleissä vakkareita vastaan"Kyllähän se noilla vaatimuksilla olis varmasti toivottavaa.Siihen on kyllä ihan järkevä syy miks näitä mollataan. Varmasti valmentajiksi haluavia löytyy ja heille varmaan hieman helpompaa jos valmennettavalla on jossain määrin järkevät lähtökohdat.\nViestit: 125Liittynyt: 4.8.2010 11:19:00\nPlayette » 17.8.2011 23:01:06 Turd kirjoitti:lexhuikka kirjoitti:niinpä. itse ainakin tykkään vapaa ehtoisesti auttaa kavereita jotka ei osaa pelata. itse saan ainakin iloisen mielen ja opin ite samalla. vai pitääkö valmentajan olla aina nl400 voittava regu"Valmentajalta toivoisin että kykyä löytyisi nostamaan hero ainakin NL400 tasolle 6-max peleissä ja/tai NL200 HU-peleissä vakkareita vastaan"Kyllähän se noilla vaatimuksilla olis varmasti toivottavaa.Siihen on kyllä ihan järkevä syy miks näitä mollataan. Varmasti valmentajiksi haluavia löytyy ja heille varmaan hieman helpompaa jos valmennettavalla on jossain määrin järkevät lähtökohdat.ite en nyt sitä syytä hogaa. Miks ihmeessä pitää tulla ketjuun laittamaan sitä mollausta? Eihän se koske *mollaajaa* itse ellei ole liity aiheeseen? Toiseksi, eikös herolla ollut nyt ihan ok/järkevät lähtökohdat? Ja varmasti OP on ajatellut tätä asiaa monesta eri näkökulmasta, sekä onhan tuolla ylempänä jo mainintaa noista moneyihin liittyvistä jutuista, joten tuskin se OP:lle tulee täysin yllärinä että tämä saattaa ehkä *maksaa*.\nMonsterhand » 18.8.2011 7:50:33 Mulla on hyvin tiedossa että tämä valmennus voi maksaa parhaassa tapauksessa jopa tuhansia euroja, mikä olisi vain hienoa koska valmentajan palkka sidotaan tuloksiin (ainakin osittain), eli kyllä siitä siivu jäisi silloin minullekin. Sopimusasioista en avausviestissä viitsinyt sen enempää kirjoitella, koska ne on kuitenkin sitten kahden henkilön välisiä asioita ja tapauskohtaisesti sovittavissa. Enkä epäile etteikö niitä saataisi sovittua molemmille osapuolille houkutteleviksi.Yritän hakea valmentajaa joka voisi viedä mun peliä selvästi eteenpäin, enkä haluaisi olla vaihtamassa valmentajaa aina kun nousen uudelle tasolle.\nNHGG » 18.8.2011 8:08:17 Hyvä idea tää on. Steikkidiili monissa tapauksissa ainoa tapa saada tarpeeksi hyvää coachausta, joka tuntipalkalla tulis liian kalliiks. Tarviit voittavan nl400+ pelaajan jos noille tasoille haluut nousta, eikä sellaista löydy hirveesti alle 100$/h.\nMonsterhand » 8.10.2011 16:41:47 Nostellaanpa tämä ylös kun ei tärpännyt. Alkuperäiseen ilmoitukseen vastasi pari 6-max pelaajaa ja yksi huppimies. Tämän huppimiehen kanssa ollaankin parit setit vedetty ja olen ollut tyytyväinen, olen kuitenkin pelannut omalla rollilla ja maksanut kiinteän korvauksen ja lisäksi NL100 -peleissä jaettiin action 50/50 jotta mun rolli kestäisi paremmin. Uskoisin että tämä yhteistyö jatkuu vielä tulevaisuudessakin, ainakin omalta puolelta on kiinnostusta. En nyt kerro tämän valmentajan nimimerkkiä koska en ole pyytänyt siihen lupaa, joten astukoon itse valoon niin halutessaan.Syy siihen että nostan tämän vielä ylös on se että edelleen kiinnostaisi pelata huppia steikattuna, mulla ei rolli riitä kuin yhdelle saitille ja jo actionin vuoksi olisi mukava päästä pariin verkkoon samaan aikaan. Musta tuntuu että huppi on mulla se peli jossa haluan menestyä ja panostaa täysillä, eli 6-max ei toistaiseksi kiinnosta.Alkuperäisessä postauksessa hain pidempää diiliä, jolla pääsisin niinsanotusti maaliin saakka, mutta kyllä mulle voi ehdotella lyhyempiäkin diilejä. Alkuperäinen 200k kättä oli ajateltu 6maxiin, joten nyt kun haen huppidiiliä, niin sitä ei kannata enää liikoja katsella.Syyskuun graafi:http://img266.imageshack.us/img266/8774/201109combined.jpg\nMonsterhand » 1.11.2011 10:42:42 Kaipa tämän nyt kerran kuussa saa nostella ylös, vaikka toivottomalta tämä alkaa tuntuakin.Meilläpäin tätä kutsutaan sitkeydeksi... Erittäin vaikea kuukausi takana ja tässä graafi:http://imageshack.us/photo/my-images/507/201110combined.jpg\nMonsterhand » 26.12.2011 11:11:23 Nostellaan tämä nyt taas uuden alkavan vuoden kunniaksi. Jos joku tähän tarttuu ja rupeaa steikkaamaan, niin lupaan tammikuun ajalta voitoista 100% steikkaajalle (vain rb:t mulle, jos pelataan mun accolla).\nsanpnat0r » 26.12.2011 15:41:56 Sijota tähän, opit todennäkösesti paremmin kun tän foorumin valmentajilta http://bestpokercoaching.com/shop/produ ... astermind/Itse hommasin ton ilman HU kokemusta ja täl hetkellä murskaan ainakin NL50 regut helposti\nViestit: 379Liittynyt: 14.2.2009 16:37:12Paikkakunta: Helsinki\nMonsterhand » 27.12.2011 8:45:38 sanpnat0r kirjoitti:Sijota tähän, opit todennäkösesti paremmin kun tän foorumin valmentajilta http://bestpokercoaching.com/shop/produ ... astermind/Itse hommasin ton ilman HU kokemusta ja täl hetkellä murskaan ainakin NL50 regut helpostiIhan mielenkiintoista settiä, tosin 700 euroa on aika suolainen hinta pelkistä videoista. Olisi kiva kuulla jos muillakin on tosta kokemuksia.


Satonen: Metsän kiinteistöverolle ei, tilakoon kasvattamiselle kyllä | Kokoomus\nSatonen: Metsän kiinteistöverolle ei, tilakoon kasvattamiselle kyllä\n? Metsänomistusrakenteen kehittämien sekä sukupolvenvaihdosten helpottaminen ovat keskeisiä seuraavan hallituskauden haasteita. Kokoomuksen maaseutuvaltuuskunta on halunnut metsäpolitiikan ja verotuksen olevan kannustavaa. Tästä syystä niin sukupolvenvaihdosten huojennuksen kuin tilusjärjestelyjenkin edistämistä tulee lähivuosina jatkaa, Satonen toteaa.\nTilakoon kehittämistä pohtinut työryhmä on monessa asiassa päätynyt samankaltaiseen lopputulokseen kuin Kokoomuksen maaseutuvaltuuskunta.\n? Kokoomuksen maaseutuvaltuuskunta ei usko kiinteistöveron kannustinvaikutukseen, emmekä siksi kannata sitä. Työryhmä raportissa korostetaan myös yhteismetsiä. Aivan viimeisen vuoden aikana on ollut hienoa huomata kiinnostuksen yhteismetsiin kasvaneen. Asiaa kannattaa ehdottomasti edistää, Satonen päättää.


Lehti: Nokia-johtajat kadehtivat toistensa optioita\nNokia-johtajat kadehtivat toistensa optioita\nTorstai 16.4.2009 klo 08.55\nEntisen Nokia-johtajan mukaan optiot ruokkivat kateutta ja kasvattivat luokkaeroja yhtiössä, kirjoittaa Ilta-Sanomat.\nOptiot ja osakepalkkiot aiheuttivat yhtiön sisällä melkein yhtä paljon harmia kuin hyötyä.\nKohupaljastuksen tekee Nokia Phonesin ex-lakiasiainjohtaja Anne-Liisa Palmu-Joronen, joka kertoo kokemuksistaan tuoreessa kirjassaan.\nPalmu-Joroisen mukaan Nokiassa optiovoitot kasvattivat luokkaeroja ja ruokkivat kateutta. Työkavereiden maailmat erkanivat toisistaan, kun arkisista asioista ei enää pystytty keskustelemaan.\n- Se on havaintoni. On vaikea tilanne, kun toinen puhuu siitä, kuinka pitkä purjevene tai hirsilinna pitäisi ostaa ja toinen siitä, miten pitäisi säästää rahaa, jotta pääsee perheen kanssa lomamatkalle kerran vuodessa.\nKateus muodostui hänen mukaansa osaksi yhtiön voimistuvaa kilpailukulttuuria. Palmu-Jorosen mukaan kilpailuhenki alkaa kuitenkin jossakin vaiheessa kääntyä itseään vastaan.\n- Se on enemmänkin energiaa vievä kuin tuova, Palmu-Joronen kertoo.\nOptio- ja kannustinjärjestelmät ovat ongelmallisia myös johtamisen kannalta. Palmu-Jorosen mukaan johtajien suuret tulot vaikuttavat työnteon innokkuuteen.\n- Jos yhtiön johto ei tarvitse enää kuukausipalkkaa ja heidän elämäntilanteensa muuttuu niin turvatuksi, että he voivat milloin tahansa lopettaa työnteon, siinä on suuri vaara, että johtamisesta häviää ymmärrys, miksi ihmiset ylipäätään tekevät töitä.


Suurten kertomusten jalanjäljillä | The Ulkopolitist\nKirjoittanut Sunnuntaistrategisti | 11.2.2012 | Suomen ulko- ja turvallisuuspolitiikka | 0 |\nHiski Haukkalan äskettäin ilmestynyt teos, Suomen Muuttuvat Koordinaatit (Gummerus, 2012), on varsin kunnianhimoinen projekti. Se pyrkii antamaan oman kertomuksensa yhtäältä Suomen historiallisista ulkopoliittisista linjoista ja kertomuksista, ja toisaalta kansainvälisen politiikan merkittävimmistä kehityksistä 2000-luvulla, sekä niistä käytävistä debateista. Herkuleen tehtävän tästä tekee se, että kirjalla on mittaa vain 197 sivua.\nKuten jokainen alan kirjallisuutta lukenut tietää, laajoihin kertomuksiin perustuva kirjallisuus on kunnianhimoista, mutta varsin ongelmallista. Omilla tahoillaan tämän on saanut huomata mm. Francis Fukuyama, Samuel Huntington, ja lähitulevaisuudessa myös Fareed Zakaria. Kukaan ei voi olla kaikkien alojen asiantuntija, olla oikeassa kaikesta koko ajan tai omata maagista reseptiä tulevaisuuden ennustamiseksi laajalla mittakaavalla. Kansainvälinen politiikka ei ole luonnontiedettä, tapahtumat eivät etene mekaanisesti, ja muuttuvia tekijöitä on yksinkertaisesti liikaa. Kristallipalloon katsoneiden Fukuyaman ja kumppaneiden kohtalo odottanee osaltaan myös Haukkalaa.\nToisaalta, kansainvälispoliittisten ilmiöiden ennustaminen ei ole kirjan keskeisintä tai vahvinta antia (Haukkalan argumentit esitellään mm. täällä ja täällä). Keskeistä sen sijaan on se, että teos tutustuttaa lukijansa kansainvälisen politiikan keskeisimpiin debatteihin, tuoden esiin argumentteja puolesta ja vastaan, ennen kirjoittajan oman näkökulman esittelemistä. Ei ole kovin montaa suomalaista kirjaa, joka käsittelisi saumattomasti kaikkia kirjassa mainittuja teemoja. Vaikka kyseessä ei ole akateeminen kirja sanan varsinaisessa merkityksessä – se ei tee interventioita kansainvälisen politiikan keskeisimpiin debatteihin – Haukkalan teoksen merkittävyys tulee sen pyrkimyksestä tehdä interventio Suomen kansainvälispoliittiseen keskusteluun (ja kuten tämä Suomen tunnetuimmalta poliittiselta foorumilta poimittu lanka tietää kertoa, interventio on todella tarpeen).\nTietotaitonsa ulkomailla saaneen kansainvälisen politiikan puoliammattilaisen näkökulmasta syitä tähän on kolme.\nEnsiksi, Haukkala tarjoaa mielenkiintoisen katsauksen Suomen ulkopoliittiseen historiaan ja kertomuksiin (pääkohdat näkyvissä täällä), joka on erinomainen lähtökohta Suomen ulkopoliittiseen historiaan tutustuvalle lukijalle. Mielenkiintoinen kysymys kuitenkin jäi ainakin tämän arvostelijan päähän. Onko Suomessa realistinen ajattelu monopolisoitu pienvaltiorealistien – jonka keskeisenä tekijänä on puolueettomuuspolitiikka – toimesta, vai löytyneekö Suomesta Rudolf Holstin reunavaltiopolitiikan hengessä traditionaalisia tasapainottelupolitiikan kannattajia, esimerkiksi maan upseerien tai transatlantistien keskuudessa?\nToiseksi, Haukkala tarjoaa varsin asiantuntevan luonnehdinnan Suomen kansainvälispoliittisesta keskustelusta – joka kuulostaa varsin tutulta. Kansainvälispoliittisen epävarmuuden ympäröimässä Suomessa on käännytty sisäänpäin. Kansainvälisistä ilmiöistä tai ulkopolitiikasta ei puhuta, ja sekin vähä keskustelu mitä käydään, käydään etupäässä puoluepoliittisista lähtökohdista. Ilman näiden faktojen tiedostamista, keskustelu tuskin muuttuu.\nViimeiseksi, Haukkalan kirja tarjoaa interventionsa tavalla, joka avautuu myös laajemmalle lukijakunnalle. Turha jargon ja teoriaan viittailu on vältetty, ja kirjan sävy on paikoitellen keskusteleva. Akateemisesta ylemmyydentunteesta – mikä on monen kirjoittajan ajoittainen kuolemansynti, allekirjoittanut mukaan luettuna – ei ole tietoakaan. Tämä auttaa Haukkalan argumenttien leviämistä valtionhallinnon ja akateemisten kuplien ulkopuolelle, sillä keskustelun mediassa sekä kansalaisten keskuudessa tulee myös muuttua, ja kirjan tyyli edistää tätä tavoitetta.\nUudenlaisen keskustelun synnyttäminen vaatii paljon. Muuttuvan maailman käsittely edellyttää tarkkaa, analyyttista tietoa. Vaikka Haukkalan kirja ei välttämättä edusta parasta mahdollista lähdettä Yhdysvaltain, Kiinan, Venäjän tai valtiokeskeisen kansainvälispoliittisen järjestelmän muutoksiin, se on tällä hetkellä lähes korvaamaton perusteos ihmisille, joilla ei ole aikaa, halua, tai mielenkiintoa seurata kaikkia debatteja kirjan teemoihin liittyen. Keskustelun muuttaminen vaatii myös tietoisuutta Suomen keskustelun esteistä, jotta ne voidaan ylittää. On kyse siten eurokriisistä, Venäjän voimistuvasta ulkopoliittisesta käyttäytymisestä tai Yhdysvaltain asteittaisesta vetäytymisestä Euroopan alueelta, Suomen pitää olla tietoinen ympärillä tapahtuvista muutoksista, ja uudistaa omaa kansainvälistä poliittista keskusteluaan sekä käyttäytymistä niiden pohjalta, mikäli se haluaa jatkaa ”menestystarinaansa.”\nLoppupelissä tämä interventio on se, mikä tekee Haukkalan teoksesta arvokkaan teoksen, ja oikeuttaa sen saaman huomion (mm. yhdeltä varsin nimekkäältä tukijalta). Suomen Muuttuvat Koordinaatit on hyvä aloitus ja interventio uuden keskustelun synnyttämiseksi. Mutta eittämättä se vaikein osuus on vielä edessä, intervention tulee myös saavuttaa tavoitteensa. Julkisen keskustelun muuttaminen saattaa kuulostaa Sisyfokselle sopivalta tehtävältä, mutta se on välttämätöntä. Tätä silmällä pitäen Haukkala olikin perustanut kirjan nimeä kantavan blogin, jonka tavoitteena on edistää uudenlaista kansainvälispoliittista keskustelua. The Ulkopolitist suositteleekin kaikille lukijoillensa niin kirjaan kuin blogiin tutustumista.\nEdellinen Syyria, Libanon ja aate Suur-Syyriasta\nSeuraava Avoin Kirje Niinistölle\nUlkopolitiikan to do -lista: Niinistön 10 haastetta « The Ulkopolitist - [...] yhteistyökumppani, sekä Euroopan turvallisuuden takaaja. Kuten Hiski Haukkala toteaa kirjassaan Suomen Muuttuvat Koordinaatit, on Suomen etujen mukaista, että Yhdysvallat…\nUlkopolitiikan to do -lista: Niinistön 10 haastetta | The Ulkopolitist - [...] yhteistyökumppani, sekä Euroopan turvallisuuden takaaja. Kuten Hiski Haukkala toteaa kirjassaan Suomen Muuttuvat Koordinaatit, on Suomen etujen mukaista, että Yhdysvallat…\nPienvaltiorealismi ja tasapainottaminen | The Ulkopolitist - [...] uhraisi ainuttakaan ”pommerilaista krenatööriä” Suomen takia, kuten Hiski Haukkalan mainiossa kirjassa oli mainittu. 1930-luvulla Suomi kokeili ulkoministeri Rudolf Holstin…\nUlkopolitistin lukusuositukset kesälle | The Ulkopolitist - […] Hiski Haukkala, Suomen muuttuvat koordinaatit, 2012 (arvio) […]